text:
Bya MUKASA KIVUMBI
MUKAZIWATTU amaze emyezi ebiri ng’amabeere gamuluma olw’omukazi kalittima eyajja ng’omuzirakisa n’abba muwalawe ow’emyezi ebiri.
Eryandibadde ng’essanyu n’okuwona obulumi oluvannyuma lw’okufuna amawulire nti muwala we azuuliddwa e South Sudan gye yatwalibwa, Mary Namukwaya Musumika ate kati asula aloogootana olwa poliisi omwana gye baamutuusirizza okugaana okumumuwa nti tebalina bukakafu nti y’amuzaala!
Namukwaya omutuuze ku kyalo Nakazadde ekisangibwa mu kibuga Lugazi g’akaaba g’akomba era kati atambula yeeyogeza olw’omutima gw’omwana.
Ebbaluwa Namukwaya kwe yazaalira.
Byonna by’ayiseemu abirombojja bwati:
Buli lwe ntunuulira omukazi asitudde omwana ndabira awo ng’amaziga gampitamu kuba mba ndowooza ku mwana wange Daphen Nekesa, omukazi eyeefuula nti amunsitulirako okumusirisa bwe yamubba nga wa wiiki ate bwe yazuuse poliisi n’egaana okumumpa.
Omwana namuzaalira wa mukyala omuzaalisa e Nammengo mu Lugazi Town Council.
Olunaku lwe namuzaala nasula ntambula okwetooloola enju nga ne baze Robert Wandera akola ogw’obuzimbi taliiwo kuba yali Kampala gy’akolera.
Ono yali mwana waakubiri ng’adda ku mulenzi. Nali nsazeewo nti Mukama bw’ampa omuwala nga nkoma kw’oyo era bwe bantegeeza nti nzadde muwala namanya nti ebyange biwedde.
Nabadde waka ku mizigo kwe tupangisa ne wajja omukyala ng’abuuza omukyala eyazadde omwana omulenzi ne mmulagirira emmanju kuba waabaddeyo omukyala omulala.
Bwe yagenzeeyo, okuvaayo saamulabye n’akomawo nga wayise ennaku nga bbiri n’ang’amba nti, ‘Nafunye ebusukkakkubo enju we napangisizza.
’Bwe yamaze okwogera ebyo n’agenda era saamufuddeko nnyo kuba nabadde nnina omukyala omulala Maama Mirembe gwe nabadde njogera naye nga tuva kugula manda.
Namukwaya (ku kkono) gwe babbako omwana ng’annyonnyola abatuuze b’e Lugazi
OMWANA WANGE ABBIBWA
Nga wayise ennaku nga n’omukyala oyo tumumanyidde, yazze ewange era yansanze njoza ng’omwana akaaba kwe kumusitula nga bw’abuuza ekimukaabya. Yamusitudde n’ang’amba nti kankuyambeko yanguya okwoza olwo n’ayolekera emmanju.
Saafuddeyo nnyo kuba nabadde mmanyi ew’omupangisa gy’atera okusiiba.
Bwe namaze okwoza kwe kugenda nkime omwana kuba yabadde takyakaaba nga ndowooza yeebase. Omukyala we nabadde mmusuubira
saamusanzeewo kwe nkundagirira we yagamba nti w’apangisa era baamulabye ng’agenda n’omwana.
Nagenze ku nju za maama Maduka omukazi gye yagamba nti gy’apangisa olwabuuzizza ne bakantema nti tebalina mupangisa mupya wano we nategeeredde nti omwana wange bamubbye.
Nakubye enduulu nga bwe nkaaba abantu ne bakung’aana ne tutandika okunoonya omwana nga talabika ne tugenda ku poliisi e Lugazi ne nzigulawo omusango ku fayiro nnamba SD 45/09/082013.
Hamiida Musiitwa eyakwatiddwa ne muganda we Faridah Musiitwa e South Sudan.
Okuva olwo sirina we situuse nga nnoonya omwana, nagenzeeko ne ku Paaka empya nga mpulidde nti waliyo omwana gwe basudde ne nsanga nga si ye wange. Waliwo ne lwe baagamba nti bakutte Omuzungu e Ntebe ng’atwala omwana nayo ne ng’endayo.
Ebizibu bye ndabye okuva omwana lwe baamubbye bingi kuba waliwo n’omukyala gwe baakutte nga balowooza ye yabbye omwana wange, mukazi wattu ne bamukuba ng’enda okutuukayo ng’omwana amukubya wuwe.
Mba ndi awo nga waliwo omwami ow’oku kyalo ng’akolera South Sudan mu kitundu kye bayita Aruu Junction ng’ono yali ategedde ku by’okubula kw’omwana wange eyatukubidde ng’atutegeeza nga bwe waliwo omukyala gwe baakutte n’abaana babiri ate nga bombi bato.
Omuwala ono Faridah Musiitwa bwe baamubuuzizza gye yaggye abaana abato yasoose kugamba nti babe kyo¬kka ng’omu bbebi ate omulala wa myezi ena.
Omukulembeze w’ekitundu ekyo yakutte omukyala ono ne bamubuuza gy’ava n’abategeeza nti azaalibwa Kitega okumpi n’ekibuga Lugazi era ng’eno gye yazaalidde n’abaana bano.
Omwami ono bwe yakubye essimu twamusabye aweereze ekifaananyi ky’omwana ku yintaneeti era olwakiweereza nga ye mwana wange yennyini.
Bwe waayiseewo ennaku nga ssatu omuwala yeekyusizza n’ategeeza ng’omwana omu bw’ali owa muganda we Hamida Musiitwa eyasigala ku nsalo ya Uganda ng’ensimbi ezimutuusa e South Sudan zimuweddeko.
Hamiida yatuukiriddwa n’akakasa ng’omwana bw’ali owuwe bwoya naye bwe yabuuziddwa ebikwata ku mwana okuli n’ebbaluwa z’eddwaaliro n’abaddamu nti yamuzaalira waka. Ono naye baamukutte ne yeegatta ku muganda we.
Namukwaya gwe babbako omwana nga wa myezi ebiri n’ekitundu.
NGENDA E SOUTH SUDAN
Nasituldde ne ng’enda mu kitundu kino mu South Sudan nga nnyambibwako poliisi yaayo eyannonye ku nsalo ya Uganda n’entwala awaabadde omwana.
Ekiro ekyo baatuggyeeyo ne batutwala e Juba gye twavudde okudda mu Uganda n’abawala bombi kuba abaana baabaddeko akabuuza.
Twatuukidde ku poliisi ya Kira Road gye baatuggye okutuweereza e Lugazi. Bwe twatuuse e Lugazi omukulu yatugambye nti tewali alina bukakafu nti omwana wuwe okuggyako abakugu abalina okusooka okukebera omusaayi.
Nasanze ekizibu okubuulira baze nti banzibyeko omwana, bwe namubuulidde yasoose kugaana ng’agamba mmulimba era yasitukiddemu n’ajja.
Olwatuuse n’ambuuza ekyampeesezza omwana omuntu gwe simanyi era wano baliraanwa be bampolerezza n’okumukkakkanya.
Engeri omwana gye yabadde ayonka, amabeere gannumanga buli kadde naye ng’alina okugayonka baamunzibako.
Nabadde nfunye essanyu nti mmuzudde nga n’okumulera mmulezeeko ate ne bamutwala e Kampala mu kifo gye balabirira abaana tumale okufuna obukakafu nti wange.
Nninze kunzigyako musaayi bakebere kuba nkikakasa omwana wange era bwe binajja nga birala sijja kubikkiriza.
Ku bakyala abaakwatiddwa oli gwe namukwasa taliiko era nneewuunya engeri gye baamufunamu.”
Nakitto nnyina wa Hamida ne Fariida Musiitwa agamba nti muwalawe Hamiida yamukweka olubuto nti kyokka waliwo abaamulaba ng’azaala n’amala n’agenda ewa mwannyina e Ntebe.
Sibbanga ku mwana ng’abantu bwe boogera, olubuto mbadde nalwo naye nga nalukweka olaba ne maama gwe mbadde naye awaka abadde talumanyi.
Nazaalira waka era olwamala enkeera ne ng’enda ewa mwannyinaze e Ntebe gye nava okugenda e Sudan. Omwogezi wa poliisi mu kitundu kya Buganda, Lameka Kigozi agambye nti poliisi tekakasa nga kuliko nnyina w’omwana okutuusa nga bamaze okukebera omusaayi era bwe kinaggwa olwo nnyina w’omwana omutuufu amuweebwe.
Bwe kinaazuulwa nga ku bonna tekuli nnyina wa mwana mutuufu, ababadde naye baakubitebya era balina okwogera gye baamuggya olwo ye Namukwaya avunaanibwe okukaayanira ekintu ekitali kikye era nga kkooti y’ejja okusalawo.
Fariida ne Hamiida Musiitwa baasimbiddwa mu maaso g’Omulamuzi wa kkooti e Lugazi, Gavinia Natukunda ne bavunaanibwa omusango gw’okusangibwa n’omwana ateberezebwa okuba omubbe.
Omusango baagwegaanye ne basindikibwa ku limanda mu kkomera e Lugazi okutuusa nga November 4, 2013 nga kkooti bw’erinda ebinaava mu musaayi ogwabagyiddwaako okukebera endaga butonde.


c: text/html

text:
ABANTU b’e Kaggulwe kati babawaana olw’okubeera abagezi era abazira. Anti baagudde ku luguudo oluyita mu kitundu kyabwe ne balusuulamu emisanvu egiruziba era ne balusimbamu ebitooke ne balutemamu n’ebibibi bya lumonde olwo ne balufafaaganyiza ddala.
Ab’e Kaggulwe baakoledde ddala nga abawalala mu bitundu ebitali bimu kati bwe bakola. Abo abalina enguudo eziwomoggose gavumenti z’egayaaliridde okuddaabiriza, emirundi mingi basalawo kukola ebyo ebyongera obwongezi okwonoona enguudo ezo n’okuziggalawo. Ne bwe ziba ntindo ng’enkuba z’esiguukuludde, kati abantu basalawo kukola ebyo ebinaayongera ebizibu ku bizibu nga basuubira nti ekyo kye kinaaleeta amangu abo abalina okubadduukirira banguwe okuzza embeera mu nteeko.
Enkola eno ey’okwonoona entindo n’okusiguukulula entindo, ‘olumye gavumenti’ eyanguwe okukola n’okutuukiriza obuvunaanyizibwa bwayo ya bulumi nnyo!
Ky’ebeeredde ey’obulumi lwakuba emirundi mingi enkola eyo esinga kulumya bantu bennyini ate okusinga okulumya gavumenti oba okulumya abakulembeze ababa batatuukirizza buvunaanyizibwa bwabwe.
Buvunaanyizibwa bwa gavumenti okuzimba amalwaliro era n’okugateekamu eddagala n’ebikozesebwa mu kujjanjaba. naye amalwaliro bwe ganaabulamu eddagala (nga bwe kiri kati mu malwaliro mangi) olwo abalwadde ne bakwata ebiso ne basalaasala oba ne bakolawo ebikolobero ebirala balage gavumenti nga bwe bali abanyiivu; obwo bunaaba tebukyali bunyiivu wabula bunaaba bufuuse bugwi bwa ddalu.
Okwongera okweyonoonera enguudo, okusaawa ensuku n’okweyokerera amanyumba gaffe tebisaanye kukolebwa olw’okulaga obunyiivu n’okwetamwa.
Anti ebyo biyinza okuviirako ensi okugwa eddalu lyennyini ekkankada. Ky’ekyo kyennyini.

robotstxt: allowed

filter: keep


text:
Bya Musasi Waffe
ABAMU ku Bannakatwe banenyezza poliisi okubeera musibya byayi ku bamenyi b’amateeka abatigomya abatuuze.
Baanokoddeyo n’akabinja k’abavubuka abeeyita ba “Kifeesi Group” abateega abantu mu makubo ne babakuba obutayimbwa n’okubanyagulula ebisaasaanidde ne Zooni ezibeetoolodde omuli Ttaawo ku kkubo erigenda mu Keviina Zooni, Nkere, Nabisaalu, Kanaakulya ne Kibuye.
Ssentebe wa LC II owa Katwe I Paulo Lukumbira yagambye nti bagezezzaako okulwanyisa abamenyi b’amateeka mu kitundu ekyo naye, poliisi ebamazeemu amaanyi olw’abantu abakwatibwa ne bateebwa. “ Bw’otwala ababbi bano ku poliisi oba tonnatuuka waka ng’ate akuvaako emabega!”Lukumbira bw’agamba.
DPC wa poliisi y’e Katwe omuggya (ASP) Richard Ecega yagambye nti wadde mupya, naye abamu be yaddidde mu bigere babadde bagezezzaako nnyo okulwanyisa obumenyi bw’amateeka mu kitundu ekyo okusinziira ku biwandiiko bye yasomyeko.
“Nja kuba muntu mulungi eri abalungi naye abamenyi b’amateeka sijja kubattira ku liiso. Tujja kukolaganira wamu n’abakulembeze ba LC mu bitundu ebyenjawulo tulwanyisize wamu obumenyi bw’amateeka okulaba nga buggwaawo” Ecega bw’agattako.


text:
SUURA ISATU
Ekigendererwa kya Ruhanga Hali Ensi Nikyo Kiraha?
Ekigendererwa kya Ruhanga hali abantu nikyo kiraha?
Ruhanga asonsoimoirwe ata?
Obwomezi ha nsi bura sisana buta omu kasumi ak’omu maiso?
EKIGENDERERWA kya Ruhanga hali ensi enu mananu kwo kirungi muno. Yahwe nagonza ensi ijurwemu abantu abasemerirwe kandi baine obwomezi oburungi. Baibuli egamba ngu “Ruhanga akabyara orugonjo omu Adeni” kandi “akameza omuti gwona ogusemeriire amaiso, n’emiti yona esemeriire okulibwa.” Hanyuma Ruhanga akahanga omusaija n’omukazi ababandize Adamu na Hawa, yabata omu maka ago amarungi yabagamba: “Muzalege, mukanye, muijuze ensi, mugirye.” (Okubanza 1:28; 2:8, 9, 15) Nahabwekyo, kikaba kigendererwa kya Ruhanga abantu bazaale, bagazihye orugonjo okuhika ha mpero y’ensi n’okurole’ra ebisoro.
2 Notekereza ekigendererwa kya Yahwe Ruhanga eky’abantu kwikara omu nsi omu rugonjo kirihiki’ra? Ruhanga akagamba ngu: “Ngambire kandi ndikihikiriza.” (Isaya 46:9-11; 55:11) Ego, Ruhanga naija kuhikiriza ekiyagendereire! Nagamba ati, “tiyagihangira [ensi] busa, akagiko’ra okuikarwamuga.” (Isaya 45:18) Bantu ba mulingo ki Ruhanga yali nagonza baikale omu nsi? Kandi akagonza baikaleho kumara kasumi ki? Baibuli egarukamu: ‘Abahikiriire baligwetwa ensi, baragiikaramuga ebiro n’ebiro.’—Zabuli 37:29; Okusuku’rwa 21:3, 4.
3 Gali mananu kinu tikikabaireho. Abantu nibarwara kandi nibafa; barwana kandi nibaitangana. Haroho ekyasobere. Kyonka, Ruhanga atakigende’re ensi kuba nkoku tugirora hati! Kiki ekyabaireho? Habwaki ekigendererwa kya Ruhanga kitakahikirire? Busaho kitabu ky’ebyafayo ekihandiikirwe omuntu ekikusobora kutugambira, habwokuba akabi kakaruga omuiguru.
ENDUGIRRO Y’OMUNYANZIGWA
4 Ekitabu kya Baibuli eky’okubanza kibaza ha munyanzigwa wa Ruhanga ayabaireho yeyolekeize omu rugonjo rwa Adeni. Abazibwaho nka “enjoka,” baitu atabe njoka yonyini. Ekitabu kya Baibuli ekikusembayo kimubazaho nka “Diabolo [Omuhangirizi] kandi Setani, arukubihabiha ensi zona.” Kandi obundi ayetwa ‘enjoka eyaira’ (Okubanza 3:1; Okusuku’rwa 12:9) Malayika onu ow’amaani rundi ekihangirwe eky’omwoyo kinu ekitarukurorwa akakozesa enjoka kubaza na Hawa, nk’omuntu ow’amagezi okw’akukozesa obwijaijana ha ttivi. Tiharoho kugurukyagurukya omuntu w’omwoyo onu akabaho Ruhanga obwakaba natekaniriza abantu ensi.—Yobu 38:4, 7.
5 Nkoku kiri ngu ebihangirwe bya Yahwe byoona bihikirire, noha ayahangire Omuhangirizi onu “Setani”? Kitwale oti ngu omu ha baana ba Ruhanga ab’omwoyo kandi ab’amaani akefoora Omuhangirizi. Kinu kikasoboka kita? Biro binu tukimanyire ngu omuntu abaire murungi kandi mwesigwa nasobora kufooka musuma. Nikisoboka kita? Omuntu nasobora kuleka okwegomba okubi kwija omu mutima gwe. Kakuba akukuliriza okwegomba okwo nikusobora kufooka kw’amaani muno. Kakuba habaho omugisa, nasobora kukora nk’okwegomba kwe okubi okukuli.—Yakobo 1:13-15.
6 Kinu nukwo kyabaire na hali Setani Omuhangirizi. Natekwa kuba yahulire Ruhanga nagamba Adamu na Hawa kuzara abaana kandi baijuze ensi. (Okubanza 1:27, 28) Setani atekereza: ‘Dora abantu banu boona bakubaire nibaramya nyowe mu kikaro ky’okuramya Ruhanga!’ Kityo nu, okwegomba okubi kwaija omu mutima gwe. Akakiko’raho, yabaza na Hawa namugambira ebisuba hali Ruhanga. (Okubanza 3:1-5) Omu mulingo ogwo yafooka “Omuhangirizi,” ekikumanyisa “okubaza ebisuba ha muntu ondi.” Kandi yafoka “Setani,” ekikumanyisa “Omulemesa.”
7 Nakozesa ebisuba n’obugobya, Setani Omuhangirizi akaletera Adamu na Hawa kujemera Ruhanga. (Okubanza 2:17; 3:6) Ne kyarugiremu bakafa nka Ruhanga okwakaba agambire obu bakumujemire. (Okubanza 3:17-19) Nk’ekibi okukyaletire Adamu okutahiki’ra, abaana be boona akabagweta ekibi. (Abarumi 5:12) Kinu nitusobora kukilengesaniza n’akacuba akacumba emigati. Kakuba akacuba kemooda, buli mugati ogucumbiirwe omu kacuba ako gurugamu gwemoodere. Omu mulingo nugwo gumu, buli muntu akagweterwa okwemooda kw’okutahiki’ra kwa Adamu. Bunu nubwo bulyo habwaki tukaikura kandi tufa.—Abarumi 3:23.
8 Setani obu ya yoheze Adamu na Hawa kusiisira Ruhanga, akaba nayebembera obujemu. Akaba nasonsoimya obwebembezi bwa Yahwe. Omu mulingo ogwo akaba nka arukugugamba: ‘Ruhanga mulemi mubi. Abiiha kandi aima abairu be ebintu ebirungi. Abantu tibakwetaga Ruhanga kuba mulemi wabu. Nibasobora kwecweramu ekihikire n’ekitahikire. Kandi nibaija kuba kurungi hansi y’obulemi bwange.’ Ruhanga yakujangurwire ata okusonsoimya nkoku? Abamu batekereza ngu Ruhanga yakwisire abajeemu banu. Baitu ekyo kyakujangurwire okusonsoimya kwa Setani? Ekyo kyakwolekere ngu omulingo gw’obulemi bwa Ruhanga murungi?
9 Obwinganiza bwa Yahwe obuhikirire bukaba butakumwikiriza kwita abajeemu abo aho naho. Akacwamu ngu, kuha okusonsoimya kwa Setani okwo obwire kikaba nikiija kukugarukamu omu mulingo ogukukirayo oburungi kandi kyoleke ngu Omuhangirizi mubihi. Kityo nu Ruhanga yaleka abantu beereme habw’akasumi hansi y’obwebembezi bwa Setani. Obulyo habwaki Yahwe yacwiremu ati kandi habwaki arabizeho omwanya muraira atakajangurwire ebintu binu bwiija kubazibwaho omu Suura ya 11 ey’ekitabu kinu. Baitu, kirungi kutekereza ha kintu kinu: Adamu na Hawa bali bahikire kwesiga Setani, owakaba atakabako’raga kantu akarungi koona? Bali bahikire kutekereza ngu Yahwe ayabahaire buli eki baabaire baina, w’ebisuba? Iwe, wakukozere ota?
10 Kirungi kutekereza ha bikaguzo binu habwokuba buli omu hali itwe yesanga omu mbeera ekusisanaho etyo biro binu. Ego, oina omugisa kusagika orubaju rwa Yahwe orukugarukamu okusonsoimya kwa Setani. Nosobora kwikiriza Yahwe kuba Mulemi wawe nukwo kikukonyere kwoleka ngu Setani mubihi. (Zabuli 73:28; Enfumo 27:11) Ekikukwasa ennaku, bake muno ha bantu boona omu nsi abakusobora kucwamu batyo. Kinu kituletera kwekaguza ekikaguzo ekikuru muno, Mali Baibuli eyegesa ngu Setani nuwe mulemi w’ensi enu?
OHA AKULEMA ENSI ENU?
11 Yesu atagurukyegurukye Setani kuba nuwe mulemi w’ensi enu. Omu mulingo ogw’amahano, Setani akoleka Yesu ‘obukama bwona obuli omu nsi zoona, n’ekitinisa kyabwo.’ Hanyuma yamuraganiza: “Ebi byona ndabikuha, obworantereza amaju okundamya.” (Matayo 4:8, 9; Luka 4:5, 6) Tekereza hali kinu; eki yaraganize Yesu kyakubaire ky’okwohya kakuba setani yabaire atali mulemi w’obukama bunu? Yesu atahakane ngu gavumenti z’ensi enu tiziri za Setani. Mananu kwo, Yesu yakumuhakanize kakuba Setani yabaire atali nuwe mulemi wazo.
12 Ky’amananu, Yahwe nuwe Ruhanga ow’Obusobozi Bwoona, Omuhangi w’obuhangwa bwoona. (Okusuku’rwa 4:11) Nabwo, busaho Baibuli ahegambira ngu Yahwe Ruhanga rundi Yesu Kristo nubo balemi b’ensi enu. Yesu akagamba bbwa ha Setani ngu: “Mulemi wensi enu.” (Yohana 12:31; 14:30; 16:11) Baibuli ebaza ha Setani Omuhangirizi nka “ruhanga owobusinge bunu.” (2 Abakolinso 4:3, 4) Nabaza ha Muhakaniza onu, Setani, omukwenda Omukristayo Yohana akahandiika: ‘Ensi yoona ikaire omu mubi.’—1 Yohana 5:19.
OMULINGO ENSI YA SETANI ERUKUGENDA KUHWEREKEREZEBWA
13 Buli kiro ensi niyeyongera kuba mbi muno. Erumu obulemu, abalemi abatali besigwa, abeebembezi b’amadiini abagobya hamu n’abacwi b’ebiragiro. Ensi tesobora kuterekerezebwa. Baibuli eyoleka ngu akasumi ka Ruhanga kwiha omu nsi obubi n’akozesa obulemu bwa Haramagedoni, kasembiire. Nubwo ensi ehikirire erikurataho.—Okusuku’rwa 16:14-16.
14 Yahwe Ruhanga akakoma Yesu Kristo kuba Mulemi W’obukama bwe rundi gavumenti Ye ey’omuiguru. Ira muno Baibuli ekaragura: “Omwana atuzali’rwe, omwana atuhairwe; obulemi buliba ha mabega ge; nibara lye liriba…Mukuru Wobusinge. Okweyongera okulema kwe nobusinge tibirireka okweyongera.” (Isaya 9:6, 7) Ha bikwatiraine n’Obukama bunu, Yesu akegesa ati: “Obukama bwawe buije. Ebyogonza bikorwe hansi nkoku babikora omu iguru.” (Matayo 6:10) Nkoku turarora hanyuma omu kitabo kinu, Obukama bwa Ruhanga buli haihi kwihaho gavumenti z’ensi enu, bwonyini bugaruke omu kikaro ky’azo. (Danieri 2:44) Hanyuma bwija kuletaho orugonjo rwa Ruhanga.
ENSI EMPYAKA ERI HAIHI!
15 Baibuli etugumya: “Baitu nkomurago gwe oku guli, itwe ntutegereza iguru erihyaka nensi empyaka, nambere haikara okuhiki’ra.” (2 Petero 3:13; Isaya 65:17) Obundi Baibuli obwebaza ha “ensi,” emanyisa abantu abarukwikaramu. (Okubanza 11:1) Nahabwekyo, “ensi empyaka” nambere haikara okuhiki’ra, bali bantu abarukusiimwa Ruhanga.
16 Yesu akaraganiza ngu omu nsi empyaka erukugenda kwija, abo abakusiimwa Ruhanga baratunga “obwomezi obutahwaho.” (Marako 10:30) Nosabwa kusukura Baibuli yawe omu Yohana 3:16 na 17:3, osome Yesu eki yagambire eki twina kukora kusobora kutunga obwomezi obutahwaho. Hati cumitiriza ha migisa nyamwingi omu Baibuli Ruhanga eyalihereza abasemerire kwikara omu rugonjo rwe ha nsi.
17Obubi, obulemu, obucwi bw’ebiragiro n’itima biriba bitakyaroho. “Omubi…talibaho. Baitu abaculezi baligwetwa ensi.” (Zabuli 37:10, 11) Obusinge bulibaho habwokuba ‘Ruhanga alimaraho obulemu okuhika ha mpero z’ensi.’ (Zabuli 46:9; Isaya 2:4) Nubwo “abahikirire balibona omugisa; n’obusinge bwingi okuhikya okwezi obukulihwaho” —Nikimanyisa ngu, halibaho obusinge ebiro n’ebiro.—Zabuli 72:7.
18Abaramya Yahwe baliikara omu businge. Omu busumi bwa Baibuli, Abaisareri obu bayoroberaga Ruhanga baikaraga omu businge. (Ebyabalevi 25:18, 19) Ka kiriba kirungi kw’egondeza omu businge bw’omurugonjo rwa Ruhanga!—Isaya 32:18; Mika 4:4.
19Tihalibaho ibura ly’ebyokulya. “Halibaho omweru gw’obura omu nsi,” nukwo yazinire omuhandiiki wa zabuli. “Ha mutwe gwensozi; ebyana byabwo biritengeta.” (Zabuli 72:16) Yahwe Ruhanga alihereza omugisa abarukwera be kandi ‘itaka liryana ebyaana byalyo.’—Zabuli 67:6.
20Ensi yoona erifooka rugonjo orurungi. Amaka amarungi n’ebikaro ebikuzoka kurungi nibyo bikwija kugaruka omu kikaro ky’ebyo eby’asisirwe abantu abasiisi. (Isaya 65:21-24; Okusuku’rwa 11:18) Obusumi obuligenda ne buhinguraho, ebicweka by’ensi ebirumu abantu birigazihibwa okuhika ensi yoona obw’erifoka orugonjo orw’omwero nka orugonjo rwa Adeni oku rwabaire. Ruhanga talireka ‘kusasanura engaro ze kwigusa ekintu kyoona eky’omire eki kigonza.’—Zabuli 145:16.
21Halibawo obusinge hagati y’abantu n’ebisoro. Ebisoro eby’omuka n’eby’omu kisaka biririira hamu. N’ebiri eby’akabi hati omwana omuto talibitiina.—Isaya 11:6-9; 65:25.
22Oburwaire bulihwaho. Nk’Omukama w’Obukama bwa Ruhanga obw’omuiguru, Yesu naija kukiza abantu baingi nokukira abayakirize obwakaba ali ha nsi. (Matayo 9:35; Marako 1:40-42; Yohana 5:5-9) Obwo, “anyakuikarayo taligamba ati: Ndi murwaire.”—Isaya 33:24; 35:5, 6.
23Abagonzebwa abafiire balihumburwa batakunihira kugaruka kufa. Boona ababyamire omu bituro omu kufa kyonka bali omu kwijuka kwa Ruhanga nibaija kugaru’rwa obwomezi. Omu mananu, “Halibaho okuhumbuka kwabahikirire nabatahikirire.”—Engeso 24:15; Yohana 5:28, 29.
24 Abakwega hali Omuhangi waitu Ow’amahano, Yahwe Ruhanga, kandi ni bamuhereza; ka baine okunihira okw’ebirungi eby’omu maiso eby’amahano! Rukaba rugonjo rwa Ruhanga orukwija Yesu oru yanihize enkozi y’ebibi ayabaire ahanikirwe haihi nawe: “Oraba nanyowe omu rugonjo rwa Ruhanga.” (Luka 23:43, NW ) Kikuru kwega ebirukukiraho ebirukukwata hali Yesu Kristo, kuraba omuli we emigisa enu yoona neija kusoboka.
BAIBULI EKY’EYEGESA
- Ekigendererwa kya Ruhanga kufoora ensi enu orugonjo rwe kirihiki’ra.—Isaya 45:18; 55:11.
- Setani nuwe akulema ensi enu.—Yohana 12:31; 1 Yohana 5:19.
- Omu nsi empyaka erukwija Ruhanga aija kuha abantu emigisa nyingi.—Zabuli 37:10, 11, 29.
Ebikaguzo
1. Ekigendererwa kya Ruhanga hali ensi nikyo kiraha?
2. (a) Nitumanya tuta ngu ekigendererwa kya Ruhanga hali ensi kirihiki’ra? (b) Baibuli egamba ki ha bantu okwomera ebiro n’ebiro?
3. Bintu ki ebikusaliza ebiroho omu nsi, kandi biresereho bikaguzo ki?
4, 5. (a) Noha yabalize na Hawa nakozesa enjoka? (b) Omuntu ayabaire murungi kandi mwesigwa nasobora ata kufooka musuma?
6. Omwana wa Ruhanga ow’omwoyo kandi ow’amaani akafoka ata Setani Omuhangirizi?
7. (a) Habwaki Adamu na Hawa baafire? (b) Habwaki Abaijukuru ba Adamu boona bakaikura kandi bafa?
8, 9. (a) Kusonsoimya ki Setani oku yalesereho? (b) Habwaki Ruhanga atarahwerekerize abajemu aho naho?
10. Osobora ota kusagika orubaju rwa Yahwe omu kugarukamu okusonsoimya kwa Setani?
11, 12. (a) Okwohebwa kwa Yesu nikwoleka kuta ngu Setani nuwe mulemi w’ensi? (b) Bukaiso ki obundi obukwoleka ngu Setani nuwe mulemi w’ensi yoona?
13. Habwaki nitugonza ensi empyaka?
14. Ruhanga akomere oha kuba Mulemi w’Obukama Bwe, kinu kikarangwa kita?
15. “Ensi empyaka” nikyo kiki?
16. Kisembo ki eky’omuhendo mwingi Ruhanga eky’alihereza abasemerire, kandi kiki eki twina kukora kusobora kukitunga?
17, 18. Nitusobora kugumya tuta ngu halibaho obusinge omu nsi?
19. Tumanya tuta ngu ebyokulya biribaho omu bwingi omu nsi ya Ruhanga empyaka?
20. Nitusobora kukigumya tutya ngu ensi yoona erifoka rugonjo rwa Ruhanga?
21. Kiki ekikwoleka ngu halibaho obusinge hagati y’abantu n’ebisoro?
22. Kiki ekirihika ha ndwara?
23. Habwaki okuhumbuka nikwija kutuletera okusemererwa kwingi?
24. Ohu’ra ota obwotekereza ha kuba omu rugonjo rwa Ruhanga ha nsi?


text:
MOSES Katongole ali ku kyeyo e Norway. Mu 2002 yaweereza mwannyina Nnaalongo Takia Bukenya ssente amugulize poloti mw’anaazimba asobole okufuna w’atuukira bw’aliba atuusizza okudda e Uganda.
KALONDOOZI WA BUKEDDE alaze engeri bankubakyeyo gye bafiirwamu ssente mu ddiiru ezimu ez’ebicupuli.
POLOTI, nkubakyeyo Katongole gye yagula ng’ayita mu mwannyina Nnaalongo Bukenya, yagifuna ku David Kiwanuka ow’e Mutundwe- Kisigula mu Wakiso. Ewezaako desimoolo 30, eri ku Kyaddondo block 265 plot 5350 era yagigula obukadde 10.
Baakola endagaano nga November 27 2002, Kiwanuka n’amujjuliza ne ffoomu za tulansifa asobole okufuna ekyapa.
Wabula Kiwanuka yatandika okwebuzaabuza nga buli Nnaalongo lw’amubanja ekyapa aleetawo obusongasonga. Yalaba Kiwanuka alemedde ekyapa, kwe kugenda mu ofiisi y’ebyettaka mu March wa 2004 n’asanga nga kikyaliyo.
Ekyamuggya enviiri ku mutwe kwemkusanga nga kkampuni ya Uchumi Commodities LTD yakisibako kaviti nga January 29, 2004.
Bwe yayongera okunoonyereza yakizuula nti Kiwanuka ne mutabani we Patrick Kiwanuka ekyapa kino baali baakisinga nga babangibwa ssente obukadde 20 okuva mu kkampuni eno nga 13 September 2003 ne zibalema okusasula.
Nnaalongo ensonga yazitwala mu kkooti enkulu e Nakawa, omulamuzi Joseph Murangira n’awa ensala ye nga 8 September 2010 ng’alagira aba Uchumi Commodities LTD okuggya kaviti gye yali etadde ku kyapa kino kidde mu mannya ga Katongole kubanga yagula mu butuufu era n’alagira ne Kiwanuka okuddamu okujjuza ffoomu za tulansifa endala abantu bano bafune ekyapa kyabwe.
Wabula ekiragiro kya kkooti bano baakivvoola ne bagaana okukola nga bwe yabalagira.
Aba Uchumi Commodities baatwala omusango mu kkooti e Nakawa nga baagala eyimirize ekiragiro kya kkooti eyasooka, wabula omulamuzi Faith Mwondha yaddamu n’abasalira omusango nga October 28, 2011 ng’akiriziganya n’omulamuzi eyasooka era n’abalagira okukola ekyo kye yabagamba okukola.
Wabula n’okutuusa kati aba Uchumi Commodities tebaggyangako kaviti ku ttaka lino.
NNAALONGO TAKIA BUKENYA
Mwannyinaze bwe yantegeeza nti yali ayagala okufuna awantu w’agula, natandikirawo okunoonya. Poloti nagifuna wa Kiwanuka era ne tukkiriziganya obukadde 10. Twasooka ne tumuwaako obukadde 5 n’atuwa kkopi y’ekyapa ekyokyemu. Yatugamba nti bwe tunaamalayo ssente yali ajja kutuwa ekyapa ekituufu tusaleko ekyaffe.
Wabula bwe twazimalaayo twamusaba ekyapa n’atutegeeza nti yali ajja kukituwa mu bwangu.
Bwe nnalaba atandise okwebuzaabuza, nasalawo okumulemerako nga buli kadde ng’enda ewuwe. Bwe yalaba eby’okunnimba biweddeyo, yang’amba nti ndabe omupunta ye yali alina ekyapa.
‘Olwamanya nga siriiwo eyanguza ettaka n’addamu okulikuba ebbeeyi’
NNAALONGO Bukenya alaga ebyaliwo:
Nasalawo okunoonya omupunta we eyali yakuba poloti eno nga tugigula wabula naye nagenda okulaba nga’ambuzaabuza, kino kyandeetera okweraliikirira ne nfuna endowooza nti osanga ne poloti gye banguza yali ya mpewo.
Nafuna omupunta omulala ne mmulaga ebiwandiiko bya poloti yange, bwe yagenda mu ofiisi y’ebyettaka e Wakiso yakizuula nti poloti gye nnagula baali bagikyusizza nga bagiggye ku lukalu nga bagizizza mu kisenyi!
Naleeta endagaano Kiwanuka gye yali yankolera nga ngula ne mbiyingizaamu Ssentebe w’ekyalo Abu Musisi n’abuuza Kiwanuka ekyamukoza kino wabula n’akkiriza ensobi era ne yeetonda n’addamu n’akola endagaano eraga poloti yaffe w’eyitira.
Looya waffe bwe yagenda okukebera ekyapa kino tusobole okumukaka akituwe mu mateeka yasanga aba Uchumi Commodities LTD nga baakisibako kaviti nga January 29, 2004.
Kwe kutwala ensonga mu kkooti mu 2005 okutuusa mu 2010 omulamuzi Joseph Murangira bwe yasala omusango ng’alagira aba Uchumi Commodities okutuwa ekyapa kyaffe ate batuliyirire 5,515,000/-.
Wabula kino tebaakikiriza ne bawaaba omusango gwabwe nga baagala kkooti ejungulule ekiragiro ekyasooka. Omulamuzi Mwondha yaddamu n’abasingisa omusango mu 2011 n’abalagira bakole nga omulamuzi eyasooka bwe yabalagira.
ENSALA YA KKOOTI
Omusango gwatwalibwa mu kkooti e Nakawa nga April 7, 2005 ne guweebwa omulamuzi Joseph Murangira mu October 7, 2008 eyaguwulira okutuusa mu 2010 lwe yagusala. Bino bye yasinziirako okusala omusango guno;
1. Omulamuzi yategeeza nti ensonga zino bwe zaamukwasibwa, David Kiwanuka eyatunda ettaka lino yasaba kkooti ekkirize ye n’aba Uchumi Commodities bateese ne Katongole kubanga kituufu yamuguza era yali talina kwewozaako kwonna, nti wabula aba Uchumi Commodities beebulankanya.
2. Aba Uchumi Commodities baagaana okukkiriza omusango nga bagamba nti Kiwanuka ne mutabani we Patrick Kiwanuka baabawa ebyamaguzi bya bukadde 20 era ne basinga ekyapa nga September 13, 2003. Ssente zaabalema okusasula mu nnaku 30 ze baalagaana nabo kwe kulemera ekyapa.
3. Omulamuzi agamba nti Katongole yagula poloti eno mu butuufu ng’aba Uchumi Commodities tebannaba kuyingira ku ttaka lino era kwe yasinziira okubasalira omusango.
Agamba nti bakkiriza okutwala ekyapa kino nga bakimanyi nti poloti eyo yalina obwannannyini obutali bwa Kiwanuka kubanga yali ekubiddwaako ekikomera ate ng’okuzimba kugenda mu maaso.
Yayongerako nti abantu bano baalemwa okukola okunoonyereza okumala nga tebannakkiriza kyapa kino ng’omusingo era kino bandibadde n’ababuuza lwaki tebaagendako ku LC kwebuuza.
Wabula ennaku 10 omulamuzi ze yabawa okuwaayo ekyapa n’okuggyako kaviti, aba Uchumi Commodities baaziziimuula!
Katongole ng’ali ku kyeyo e Norway.
MOSES KATONGOLE
Ono ye yagula poloti eno era akolera Norway:
Nasindika ssente nga njagala nfune we nzimba ennyumba gye mba ntuukiramu nga nzizeeko mu Uganda wabula ne bitagenda bulungi wabula ensonga bwe zaatuuka mu kkooti, baasala amazima ne balagira aba Uchumi Commodities okutuwa ekyapa naye nze kye nneewuunya lwaki abantu bano baazimuula ekiragiro kya kkooti ebbanga eryo lyonna nga balinga abali waggulu w’amateeka!
DAVID KIWANUKA
Bwe natuuse ewa Kiwanuka, namusanze alina gy’alaga teyampadde budde buwanvu era yantegezezza bwati; Kituufu nze nnaguza Katongole poloti eyo era yiye wabula baakolamu obunafu kubanga nabakolera tulansifa ne bakeerewa okufuna ekyapa.
Naye na kati poloti ekyali yaabwe era tewali abagoba, nze siraba kye beeraliikirira kubanga mbamanyi nti nabaguza.
FRIDAY KAGOLO
ONO looya wa Uchumi Commodities. Agamba nti omulamuzi Faith Mwondha bwe yagaana okusazaamu ensala ya kkooti eyasooka, bo bakkiriza ebyasalibwawo era ne balekera balooya ba Katongole okugenda mu maaso n’okugoba ku kyapa.
“Ebisigadde si byaffe, looya wa Katongole y’alina okutwala ensonga mu maaso kaviti eveeko era bafune ekyapa nga bwe baagala,” bwe yagambye.
Looya wa Katongole, Meddie Kajubi yang’ambye nti yaweerezza empapula ezisaba kkooti eggye kaviti ku kyapa, wabula ekyewuunyisa lwaki looya ono alinze okuva mu 2011 okukola ekintu kino!
EBIBUUZO
1. Mukungu ku mu ofiisi y’ebyettaka e Wakiso eyakyusa poloti ya Katongole n’agiggya ku lukalu n’etandika okulagibwa ng’eri mu kisenyi?
2. Bw’aba Kiwanuka yali akimanyi nti poloti ya Katongole, lwaki teyategeeza aba Uchumi Commodities ekituufu nga tannabawa kyapa?
3. Okuva mu 2011, omulamuzi Faith Mwondha bwe yakakasa nti ddala poloti ya Katongole, kiki ekigaanyi balooya be okukola ku mpapula eziggya kaviti ku kyapa n’okukizza mu mannya ga Katongole? Kiki kye babaza?
‘Paasita n’eyali oweggombolola baatwala ebibanja byaffe’
KALONDOOZI yalaga gye buvuddeko engeri Ssenga w'abaana Rebbeca Nambi (Paasita e Bwebajja) ne taata omuto Fred Mpanga eyaliko oweggombolola y'e Kitende bwe baanyaga ebintu bya bamulekwa ba Denis Kasawuli eyafa mu 1995.
Nambi ne Mpanga baasooka ne bakkiriza nti ettaka ly'e Bwebajja lyali lya baana ba Kasawuli era ne babajjuliza ne tulansifa mu 2008 wabula oluvannyuma lw'omu ku bakuza Paul Gasaaka okufa mu 2009, beefuulira abaana ne batwala ettaka lyabwe erisangibwa e Bwebajja.
Wabula waliwo abantu abalala Nambi ne Mpanga be baatwalako ettaka mu ngeri y'emu.
SAFIINA NAMPIIMA
ONO baamutwalako ekibanja kya yiika nnya n'okusoba. “Kyali kyaffe era nze nakisangawo mu 1994, Mpanga yajja n’antegeeza nti yali ayagala okusalamu ekibanja kyange. Nagezaako okugaana naye ne bakozesa ekifuba ne batundako ekitundu.
Nasigazaawo ekitundu ne ntandika okulimira awo nze nga ndowooza nti baali bakomye awo. Mu 2005, Mpanga yadda n’atandika okusala mu kibanja kyange, nti ssaalina buyinza.
Namugamba nti nnali sijja kukkiriza kuddamu kunjooga wabula bwe nagwa ku kabenje ak’amanyi ne bampa ekitanda e Mulago awo n’atandika okusala mu kibanja kyange. Nambi ne Mpanga oluvannyuma baaleeta sseng’enge ne basiba emmere yange ne bagitwala.
Mpanga yakola ne wooteeri ku mmere yange era bwe yaggwa mu nnimiro ne wooteri ye n'egwa n'okutuusa kati ensonga zikyali mu kkooti y'e Ntebe.
MARGARET ZALWANGO
Nze nasooka kuba wa kibanja ku ttaka lya Evelyn Kimbowa. Nambi yantegeeza nga bwe nnalina okwegula era mu 2006 nasasula ssente ne bang’amba nti bbo baalina omupunta owaabwe.
Bwe yamala okukuba ettaka twajjuza ‘tulansifa foomu’ oluvannyuma omupunta yazinsaba ng'agamba nti yalina amannya ge yali ayagala okukoppako.
Nze ssaamanya nti lwali lukwe era ne mmuwa nga ssookesezzaamu naye yadduka nazo n'okutuusa kati bwe nagamba Nambi okuddamu okunkolera endala yangoba misinde!
ANGELA NAMYENYA
Naffe baatuguza ettaka mu kitundu ku ttaka naye baatwefuulira. Baatutegeeza nti awo we baatuguza abaana baali baatwalawo nga tebategedde.
Baatuwa ekitundu ekirala naye nakyo nga kiriko nnyini kyo eyali yagenda ebweru era bwe yakomawo yatugobawo. Bwe twagenda ewa Nambi okumutegeeza yatugamba nti yali tatumanyi era n’atulagira tuveewo!
Naawe bwoba olina eyakufera mu ngeri yonna osobola okutuweereza emboozi yo ku jweeraga@newvivision.co.ug, obubaka wano oba mu inbox yaffe ku facebook, Kalondoozi waffe asobole okulondoola ensonga yo, oboolyawo onoofuna obwenkanya. Ne bwekiba kiyiseeko emyaka mingi omusango teguvunda.


text:
Bya KIZITO MUSOKE
EKITONGOLE kya gavumenti ekikebera obuzaale bw’omuntu (DNA) ekya Government Analytical Laboratory e Wandegeya kyesigalizza ebyavudde mu kukebera abaana ba Samuel Tamale, eyakuza munnakatemba omugenzi Paddy Bitama kyokka oluvannyuma ne kizuuka nti si ye yali kitaawe.
Bagamba nti ebyavudde mu musaayi byandireka abaana abamu nga bali mu bbanga tebalina kitaabwe, ate nga tewali musajja yenna mu kiseera kino yaavuddeyo nti abakaayanira.
Baagambye nti wadde nga baamaze okukebera n’ebyavuddemu ne babifuna naye balinze waveeyo abakaayanira abaana olwo balyoke baasanguze ebyavudde mu kukebera nga kino baakituuseeko oluvannyuma lw’okutuuza abaana ba Tamale mu kafubo ne babategeeza ebiyinza okuddirira singa baasanguza kati ebyavudde mu kukebera ate nga tewali musajja yenna yaavuddeyo kukaayanira baana bano.
Kino kiddiridde abaana b’omugenzi Tamale munaana okugenda ne bakeberebwa endagabutonde bakakasize ddala oba Tamale ye kitaabwe.
Bitama ngakyali mulamu.
Kino baakituukako wiiki bbiri eziyise oluvannyuma lw’okukebera obutonde bw’omugenzi Paddy Bitama ne kizuuka nti ono si mwana wa Tamale wabula wa Peter Njegula Kasozi ow’e Magere.
Richard Ssali, omusika wa Samuel Tamale yagambye nti baasazeewo eby’okufuna ebyavudde mu kukebera babiveeko oluvannyuma lw’okuwabulwa okuva ew’omukugu wa gavumenti eyabakebera ng’abagamba nga bwe bikyayinza okuleetera abaana abamu okuba nga tebaliiko musajja abazaala.
Kino kyawalirizza abaana ba Tamale , okutuuza olukiiko e Nansana mwe bakkiriziganyizza awamu ne basalawo obutabawa byavudde mu kukebera musaayi.
Bakkaanyizza nti wabula bwe wanaabangawo omusajja yenna avaayo ng’aliko omwana wa Tamale gw’akaayanira nti y’amuzaala, bajja kusaba abaabakebera babakkirize babaweeko ebyava mu kukebera kw’omwana oyo yekka.
“Tukirabye nti okufulumya ebyavudde mu musaayi, bikyayinza okuleetawo obutabanguko mu famire, naddala singa abaana abamu basangibwa nga si ba kitaffe Tamale.
Kino kijja kuba kitegeeza nti abamu bagenda kubeera mu nsi nga tebaliiko kitaabwe”. Ssali bwe yategeezezza.
Ssali agamba nti okutuuka ku kino baamala kufuna kuwabulwa okuva eri omukugu eyabakebera eyabagamba nti bandibadde babakuumira ebivudde mu musaayi nga bya kyama, kuba bikyayinza okuleeta akavuyo mu famire.
Mu kukebera abaana bano okwaliwo ku Lwokubiri nga January 14, abaana munaana bakkiriza okukeberebwa, kyokka ate ababiri abazaalibwa Sanyu Nalukwata (maama wa Paddy Bitama) ne bagaana nga bagamba nti tekibeetagisa kukeberebwa kuba kitaabwe yabaleka mu kiraamo era beekakasa nga baana be.
Nalukwata maama w'abaana bano
Eky’okukebera abaana, kyali kisabiddwa omusika wa Tamale, Richard Ssali ng’ayagala kibayambe okuzuula abaana abatuufu, nga tebannaba kugabana bintu bya kitaabwe.
Abaana baabaggyako omusaayi, amalusu, enviiri, enjala n’ebintu ebirala bwe baali babakebera. Omugenzi Sanyu Nalukwata, nga ye maama w’abaana bano n’omugezi Paddy Bitama kigambibwa nti yali acanga abasajja bana abaamuzaalamu abaana nga bino byonna byavaayo ku kufa kw’omugenzi
Paddy Bitama, Njegula bwe yavaayo n’akaayanira omulambo oluvannyuma ogwazuulwa nti gugwe era ne gumuweebwa okuguziika.
ABAAKEBERA OMUSAAYI BOOGEDDE
Omu ku bakungu abakulira ekifo kya Analytical Laboratory ataayagadde kumwatuukiriza man¬nya, yategeezezza nti bo baawabula, kyokka tebaawa kiragiro ku ky’obutafulumya bivudde mu musaayi.
“Ffe twawabula buwabuzi, era nga tetukakangako ba famire, era bwe babeera nga si bamativu na kyakusigaza bivudde mu kukebera, tusobola okubibawa kuba era byabwe. Bwe baba babyetaaze tujja kubibawa.
Mu kiseera kino kye tumanyi nti baatugamba tubikuume nga bya kyama era kye tukola,” bwe yategeezezza.
Bwe yabuuziddwa oba nga ddala abaana bonna ba Tamale, okusinziira ku byavudde mu kukebera omusaayi, yagambye nti amateeka tegabakkiriza kwogera bibeera bivudde mu kukebera kuno, nga balina kubikwasa nnyinibyo yekka.
NJEGULA YEEGAANYI EKY’OKUBA N’OMWANA OMULALA EWA TAMALE
Peter Kasozi Njegula eyazuula nti ye kitaawe wa Paddy Bitama omutuufu nga bamaze okukebera omusaayi, yeegaanyi ebigambo ebyayogerwa mwannyina nti balinayo omwana omulala ewa Tamale, gwe bagenda okubanja nga bamaze okuziika Bitama.
Njegula yetegeezezza nti ye yalinayo Bitama yekka era ebibye byaggwa.
Omugenzi Tamale eyakuzza Paddy Bitama.
“Nze kye mmanyi nti Bitama ye yali owange yekka era baali baamumpa dda, kyokka waliwo abaali bagezaako okubuzaabuza ekituufu. Sirina mwana mulala gwe mmanja,” Njegula bwe yategeezezza.
Njegula agamba nti abaana okusalawo okwekebeza baali bakikoze bokka, nga ye tabiriimu, nga baagala kugabana bintu bya kitaabwe.


text:
OMWANA ebintu byonna abyonoonye, nswadde eri cayimaani ne nswaluka. Mbadde mmaze okumutegeeza nti wagenda mu lumbe ate n’omwana w’ajjidde n’abotola nti oli kumpi nti era wagenze kukubagiza. Takomye kw’ekyo, naye ategeezezza nga bw’agenze okukunona nti eka waliyo abagenyi.” Bwatyo muka landiroodi bw’ategeezezza nnyinimu ng’akomyewo.
Twaleka landiroodi yeepenye omukyala amubanja n’akakodyo k’okulimba nti yali atambuddeko ng’agenze mu nnyimbe ate omwana w’awaka n’ategulula omutego.
LANDIROODI: Kati omukyala agambye atya ng’agenda?
OMUKYALA: Omukazi abadde mukambwe nnyo n’atuuka n’okunjatulira nga bwe mmulimbye. Naye mwami nkubuulire, omukazi tumuwe ssente ze tuwone ekibambulira kubanga nze engeri gye mmulabye ng’aswakidde, asobola okukola omuntu ekibi.
LANDIROODI: Singa nfuna ampa 100,000/- mu kabuzi kange, nandikamuwadde.
OMUKYALA: Eyo embuzi ogimanyi ebigikwatako gy’ogamba nti otunde?
LANDIROODI: Ate biki, ggwe ogambye nti omukyala abanja wa kabi nnyo, ate kati ggwe omu nti embuzi tegenda olwo kiki ekiba kikolebwa?
OMUKYALA: Mpozzi singa ofuna omuntu akuwola ezo n’omusingira eggaali kyandisingako okusinga lw’otunda embuzi eyo.
Baba bakyasala entotto, n’akabuzi we kaakubira omwasi ekyaleetera landiroodi okutya ennyo eby’okutunda n’abivaako.
Oluvannyuma lw’ennaku ssatu, omukyala omupangisa yakomawo n’abaserikale babiri. Misita ng’abalengedde yayagala okwemulula kyokka n’alemesebwa nga baamulabye dda.
“Ssebo, ffe ayagala ggwe ku nsonga ya mukyala ono. Ffe ayagala ggwe annyonnyole yonna akwata ku ssente ya mukyala ono. Bwe batyo landiroodi bwe bamutandise.
LANDIROODI: Ssente nzimanyi naye mbadde sinnazikwataganya bulungi kuzimuwa.
OMUPANGISA: Tuzze wano emirundi mingi ng’omwami oyo yeebulankanya era ogwasembyeyo okujja wano yatudduka n’aleka ng’alagidde mukazi we atugambe nti yali agenze kwabya lumbe.
OMUSERIKALE: Ggwe awulidde mukyala agamba, ssaawa ono ayagala ssente ze ne alisiiti alina kati ggwe agamba ki?
LANDIROODI: Nsaba ampeeyo ennaku bbiri nja kuba nga ssente nzifunye.
OMUPANGISA: Ekyo nze sikikkiriza kubanga ennaku oluliggwaako ng’obulawo, bassebo ekyo oba ky’agamba ateekewo omusingo ogugya mu ssente zange 70,000/- era ekintu ekyo ky’aba asinzeewo kibeere ewa cayimaani kasita ennaku ziggwaako nga taleese ssente nga kigenda.
LANDIROODI: Eggaali yange weeri egyamu emitwalo 10 tuyite cayimaani tukole endagaano.
Omuserikale bw’awulira ebyo n’akenga nti bandiviiramu awo ky’ava asaba entambula ey’olunaku olwo okuva ew’omukyala, ko omukyala. Guno musango gwe ndeese gye muli, mpozzi omwami oyo y’aba abawa ez’entambula oba si kyo ssente azimpe kati mbaweeko tulansipooti.
Landiroodi yalina omutwalo mu mpale n’agukwanga omuserikale.
Omuserikale: N’ono ssente, naye abadde abulako.
Cayimaani yayitibwa ne bamuyitira mu bibaddewo naye n’akkiriza okukuuma eggaali obutasukka nnaku bbiri, singa ziyitawo nga ssente tezisasuddwa ng’etundibwa.
Oluvannyuma muka landiroodi yawulikika ng’agamba: Ha ebya wano mbimanyi, embuzi oli gye yampa okumulundira ate awulira atya nti yatundibwa, obwesige buba tebufudde?
Landiroodi bw’ateesiba bbiri eggaali yandirugenda. Linda ebijja.


text:
Bya DICKSON KULUMBA
ABAKYALA abamu beenyooma nga balowooza nti tebasobola kukola mirimu bo gye bayita egy’abasajja.
Wabula Muky. Sharon Sabiiti, omutuuze w’e Kito mu Kira Town Council awa ekyokulabirako nti endowooza eno nkyamu.
Annyonnyola bwe yatandika ne w’atuuse mu mulimu gwe yasalawo okukola ogw’okuyooyoota amayinja agateekebwa ku nnyumba ne mu luggya n’okukozesebwa ebintu ebirala by’oba osiimye.
“Nnasisinkana baze, Joshua Sabiiti ku mulimu gwe ogw’okuteekateeka oluggya nange ne nfuna ekirowoozo ky’okukola amayinja, bizinensi ejjudde zaabu asirikidde we tusula era kati emyaka esatu nga nkola awatali kusalako.
Lumu nayita ku mulimu omwami wange we yali akola ne nsanga ng’akozesa akuuma akasala amayinja. Oluvannyuma namusaba akanjazike nsale amayinja g’akozesa mu nzigya z’abantu b’akolera ngamuguze.
Yakampa kyokka nga tekasobola kusala mayinja nga bwe nnali njagala.
Nnafuna 800,000/- ne ngula akuuma akasobola okusala amayinja amagumu.
Nnatandikira waka okukola
Nnatandikira waka omulimu guno n’okuweereza mikwano gyange era be bakasitoma bange abasooka.
Nnateekako agamu mu dduuka ly’ebikozesebwa mu kuzimba ery’omuntu omu kyokka ssaalina muntu ayinza kunnyambako kugasala mu bungi ng’abantu buli kiseera bagabuuza.
Abantu bangi beewuunya amayinja gano kw’ogatta okwebuuza oba ddala gakolebwa Bannayuganda. Nnafuna omukisa mu May wa 2012 ne nneetaba mu mwoleso gw’amayumba n’ettaka mu Bulange - Mmengo.
Bye nnafuna eno, bye bikyatwala bizinensi eno mu maaso kuba abantu bangi nga babuuza okumanya oba amayinja gakolebwa kuno n’okwagala okumanya gye nsangibwa.
Omukozi ng’apima ejjinja okulisala.
Waliwo omusajja omu eyansanga n’antegeeza nga bwe yalina obuuma bubiri obusala amayinja kyokka nga yali abuliddwa ababumugulako. Yabumpola ne mmusasula mpola.
Nnali nkyali ku mudaala, ne nfuna ddiiru okuva ku b’ekitebe ky’Amerika nga baagala amayinja kuba baali baganoonyezza nga tebagalaba, era ne ndoka.
Okusoomoozebwa
1 Omwaka oguwedde twafuna Omuwarabu eyalaba ku mayinja gaffe ag’obutonde n’agasiima era n’atusaba bwe tuba tusobola tumuweerezenga konteyina e Dubai kyokka kikyazibuwadde.
2 Bizinensi eno yeetaaga okubeerawo ne kapito awera. Olina okubeera n’ebyuma ebisala, okugula amayinja okuva mu birombe ate okuva mu bitundu eby’enjawulo.
3 Ebyuma bino birina okukeberwa buli mwezi.
4 Twalina ekizibu ky’amazzi naye twakisalira amagezi bwe twayiga ssaayansi w’okuzza amazzi ge tukozesezza mu byuma mwe gava ate ne tuddamu okugakozesa. Ensaasaanya yaago yakendeera.
5 Tukozesa masannyalaze, n’olwekyo ekiseera ekimu twetaaga okubeera ne jenereeta.
Buli kimu kisoboka
Buli kimu kisoboka, ate okutuuka waggulu oyita mu bintu bingi omuli ebikumalamu amaanyi n’ebikuzzaamu amaanyi.
Era nsaba buli muntu ayiiya ssente akimanye nti buli kimu kitambulira ku kugezaako, tolemwa kugezaako kuba n’Abachina be tugulako ebintu ebisinga balinga ffe.
Ekirowoozo kisse mu nkola
Bw’obeera n’ekirowoozo kiteeke mu nkola, totya oba olyawo ky’ekigenda okukuyitimula, ofunemu ssente, ofuuke mugagga.
Bizinensi y’amayinja nagikola okwagala okuleeta ekintu ekipya ku katale ate wano mu Afirika tewali ggwanga lyenkana Uganda.
Eri abakyala, teri mulimu gukolebwa basajja bokka, kola kyonna omuva ssente.
Totya kusoomoozebwa era nze nnina enjogera nti, “Katonda ayamba yeeyamba, bw’olemererwa ekintu nga ye ayingirawo.
Okubala ebitabo kirungi mu bizinensi ate n’okubalirira obulungi, kikwongera amaanyi.
Bye nfunye
Nsisinkanye abantu ab’engeri yonna ate bonna bannyamba okutwala bizinensi mu maaso.
Omwezi bwe guba gutambudde bulungi nnyingiza akakadde n’okusoba mu magoba.


text:
BULI mukyala ayagala okuloza ku ssanyu ery’enkomeredde mu kisenge. Okugeza engeri munne gy’amukwatamu nga bali mu kisenge wamu n’obumu ku bukodyo obukozesebwa nga bali mu kaboozi.
Mu pulogulaamu y’Akasaale k’Omukwano ebeerawo buli Lwakutaano ku Bukedde Ttivvi bassenga Halimah Namukula, Annet Nandujja ne kkojja Abbey Kabanda baalaze obulungi bw’omuntu okuyingira enju ng’amaze okufuna olukusa okuva eri munne.
Namakula agamba nti ayagala omusajja akonkonera ewala n’atandika okutuula obufoofofo,
era w’atuukira nga naye yateredde dda.
Nti naye abasajja abamu bamala gayingira nga tebafunye lukusa era bangi ku bakyala babasanga tebeetegese.
Ye Kabanda yayongeddeko nti obugumiikiriza kirungi nnyo mu kiseera kino.
Era singa abasinga muba ng’abawandiisi b’amawulire kuba basooka kukubuulirako ebitonotono, awo ne balyoka bakugamba nti ebirala birinde ku muko oguddako. Awo oba n’amaddu okumanya ekiddirira.
Nandujja n’awumbawumba ng’agamba nti abasajja bandiyize enkonkona ennungi. Naye osanga omusajja ng’akonkona ng’omubbi, ate abamu beeyisa ng’omwana alina ky’asaba nnyina.
Bw’okonkona obubi kikanga munno, enzigi n’ayongera okuziziba.


text:
SSENGA lwaki buli musajja anjagalako andekawo? Nkole ntya?
OBA tofuna basajja bali siriyaasi? Mwana wange ennaku zino abasajja oba abakazi abafere bangi. Bakwagalako lumu nga batambula.
N’ekirala ky’olina okwebuuza oba olina ekibagoba. Oli muyonjo, oyogera bulungi, olina empisa? Abasajja baagala omukyala nga muyonjo era ng’alina empisa.
Ekirala oba abasajja abakukwana baagala kwegatta ate nga naawe oli mwangu? Bw’obeera omwangu abasinga bakomawo nga balina kizibu ekyo, naye ng’omukwano gy’oli tebagulina.
N’ekirala olina okumanya omusajja akwagalira ddala. Naye bw’oba okuliridde, ennaku zino kizibu okufuna omusajja, anti batono abaagala abakazi abakuze.


text:
“Embeera gye ndimu okuva lwe nnamanya nti nnina akawuka ka siriimu egenda etereera nga kino kivudde ku kutandika okukozesa ARVs ssaako okubudaabudibwa okw’amaanyi, emisomo n’abantu okung’umya.
Nze Fahima Nalule, 17, (si ge mannya ge amatuufu), mbeera mu Katanga -Makerere. Nnali mbeera Bugerere ku kyalo Kalege, gye nafunira akawuka ka siriimu oluvannyuma lwa taata omuto omugenzi Ngalama okunsobyako nga nnina emyaka etaano gyokka.
Saddamu kusoma era awo we nnatandikira okuboonabona n’ensi.
Nga wayise ebbanga, nnatandika okulwala omusujja buli kiseera ekyansiindiikiriza okwekebeza manye bwe nnyimiridde oluvannyuma lw’okuwulira oluvuuvuumo nti omugenzi taata yali yafa siriimu.
Taata y’anzigya ku kyalo e Bugerere n’andeeta mbeere ne ssenga nti kuba abantu baali banjeeya nga bwe nnina obulwadde bwa siriimu, wano we nnatandikira eddagala.
Abantu abaamanya nti bansobyako ku myaka etaano gyokka bansaasira era mu kubudaabudibwa okw’amaanyi kwang’umya ne nzikakkana omutima era ne nkiteeka mu bwongo nti ddala si buli mulwadde wa siriimu aba waakufa.
Mmira bulungi eddagala wadde nga mu kiseera kino ssaagala musajja yenna kunsala mu maaso era mbatya nnyo era nnasalawo nneekuume ebbanga lyonna”.
Nkubiriza abalina akawuka ka siriimu obuteeraliikirira na kwekubagiza, kuba nga weerabiridde bulungi osobola okuwangaala.


text:
Bya RONALD MEYER MUGENYI
Aba kkampuni ekung’aanya kasasiro mu Kampala bongezza ssente ze basasuza abasuubuzi ne zituuka ku 15,000/- ku maduuka agamu ekinyiizizza abagakoleramu ne basaba KCC A ebataase ku nkyukakyuka zino ze bayise ez’okubanyunyunta ekisukkiridde.
Kkampuni ya Nabugabo Updeal Joint Venture erina ttenda y’okukung’aanya kasasiro mu Kampala yakoze enkyukakyuka mu bisale by’eggya ku bantu okuva n’omwezi guno era amaduuka agasinga agaabadde gasasula 5,000/- kati gazziddwa ku 7,000/- buli mwezi ate amanene agabadde gasasula 10,000/- galinnyisiddwa okutuuka ku 15,000/-.
Abasuubuzi beemulugunya nti ng’oggyeeko okwongeza ebisale bino aba Nabugabo tebayoola kasasiro ono bulungi ate mu budde kyokka nga babaguza ku mpaka ebipipa ku 50,000/- ate singa tosasula edduka lyo liggalwa wamu n’okuteekako ‘ssiiru’ era okugiggyako osooka kuwa ngassi ya 10,000/- so ng'amaduuka agamu tegabeera na kasasiro.
Moses Kabengwa omukwanaganya w’emirimu mu kitongole kya Nabugabo agamba nti ekitongole kino kituukiriza ekyo ekyasalwawo mu 2004 olukiiko lwa KCC (eyafuuka KCC A) nti buli dduuka lirina okuwa 15,000/- wabula aba Nabugabo ne basalawo obutazirinnyisa mulundi gumu, kwe kugenda nga balinnyisa mpola mpola.
Yawadde ekyokulabirako nti mu 2002 baali basoloza 200 buli lunaku ng’omwezi ze 6,000/-.
Ku kya kasasiro okusigala mu dduuka ne ku luguudo, Kabengwa awadde abasuubuzi amagezi nti bakebere ku lisiiti zaabwe bakube essimu eziriko nga bayita abakung’aanya kasasiro era baakujja mu bwangu ddala ng’obakubidde essimu.
Abasuubuzi bagamba nti ssente babaggyako nnyingi nga basasula layisinsi era okuyoola kasasiro tebandiggyiddwaako ssente nnyingi kubanga ne bizinensi tezitambula bulungi; ng’amagoba amatono ge bafuna tegandyongedde kukekejjulwa.


text:
OKUVA lwe nnalangiridde nti ndekulidde obwogezi bw’ekibiina ekiddukannya omupiira mu ggwanga ekya FUFA, nfunye essimu nnyingi okuva ku mitendera egy'enjawulo.
Mbeebaza obubaka bwonna bwe mmumpadde era nsaba mwongere okuwagira omupiira gwaffe.
Nsazeewo okulekulira oluvannyuma lw’okulaba ng'ebigenda mu maaso mu bukulembeze bwa Moses Magogo tebikyali ku musingi gwe twazimbira emyaka omunaana gye twamala mu bukulembeze bwa Lawrence Mulindwa.
Nnali nsuubira nti ajja kunyweza obuwanguzi bwe twali tumaze okutuukako n'okutuukirize bye twali tuteeseteese okukola. Naye by'akoze mu myezi etaano gye yaakamala mu buyinza tebiri ku mulamwa ogwo.
Wadde ng'abamu ku bawagizi baffe baali batunenya okuwangula CECAFA, twali tusazeewo twongere okugiwangula nga bwe tulwanirira ebisingawo. Ekyanneewuunyisiza, Magogo yategeeza eggwanga nti okuwangula CECAFA tekyali kikulu gyali.
Tulina obuzibu bw’ensimbi mu mupiira era twetaaga okutukwatirako naye era omukulu oyo agamba nti abagagga tebeetaagisa mu mupiira nti era guba musango bwe bakikola.
Bingi bibadde bisalibwawo Pulezidenti ng'omuntu nga teyeebuuzizza ku bakulu banne, tawuliriza ate tawabulwa.
Ttiimu y’abakazi okuva mu mpaka n'etegenda Ghana yali nsobi naye yakisalawo yekka. Kigambibwa nti n’olukalala lwa baddiifiri, Mulindwa lwe yaleka aweerezza mu FIFA, Magogo yalukyusa n’ekigendererwa ekirabika okuba nga tekyali kirungi.
Nawandiika ku buwanguzi obwatuukibwako Lawrence Mulindwa bwe yawangula ekifo mu CECAFA kyokkaa Magogo yannyanukula mu buwandiike nti okwogera ku Mulindwa ku mutimbagano gwa FUFA yali nsobi.
Kigambibwa nti emmotoka ya CEO yatundibwa naye yagaana okunnyinnyonyola.
Waliwo oluvuvuumo olugenda mu maaso nga lulaga nti waliwo ensimbi obukadde 800 ezaamuweebwa kkampuni ya Aitel n’endala ezava mu UBC okulaga omupiira gwa Cranes ne Rwanda naye bwe namutuukirira ambuulire ekituufu yagaana wadde nga yali akimanyi nti nze njogerera ekibiina ky'afuga.
Kiba kizibu okugenda mu maaso okukola n’omuntu alabika nga takuwa mukisa kukola mirimu gyo. Kye nvudde nsalawo nzire ebbali asobole okufuna oyo gwanawuliriza obulungi.
Mbagumya nti sijja kwetaba mu ntalo zonna ziremesa mupiira kukulaakulana wabula nja kusigala nga tuwulizaganya nga nsinziira mu bifo byange ebirala.
Nsigadde nkyali mukiise mu ttabamiruka wa FUFA.
Ku Lwokusattu nsuubira okuwaayo ofiisi mu butongole.
rogersmulindwa43@gmail.com (0772751 829)


text:
BULI mukazi alina ekitone ekyenjawulo munda mu ye ne ku mubiri ekimuwa obunyuvu bwa laavu.
Ggwe omulimu gwo ng’omusajja kukizuula n’otandika okufa amapenzi n’onyirira n’okufuna essanyu mu bulamu.
Mu bitone bino mwe muli abalina ag’emugga nga bw’oba okoonye mu kifo ekituufu gafukumuka wamma n’okkiriza.
Kati kiri gyoli okutetenkanya engeri gy’olina okukwatamu omuntu ono n’omukamulamu amazzi gano buli omu n’ava e Namboole ng’alina akaseko ku matama.
Kyokka olina okukimanya nti n’ono gw’olaba n’akateebe bw’oba tomukutte bulungi ayinza okufuuka nabukalu. Ate waliwo omulala nga ye alina kya kukooloobya luyimba lwa ggwanga.
Ono ayinza okukuwa akapera nga tonnaba na kumutuuka wala. Kino nno naawe kikuwa amaanyi n’osumulukuka era bwe baba naawe baakutendeka, munyumirwa ebintu.
Ate bw’ogwa ku gwe baatendeka okucanga ekiwato bw’akinyeenya toyagala amale. Akutwala mu bire nga bwa kussa wenna n’okirako empungu mu bbanga.
Olwo naawe n’ogalula n’agomu buto gonna ng’owulira ofa ekinogezi.
Osangayo atavaamu kigambo kyokka ng’ayinza okumiima n’owulira ennyonnyogeze n’owaga ne mulya ebintu wamma buli omu n’amatira.
Bannange akuume!.


text:
Bya Joseph Mutebi
ABAZIRAKISA badduukiridde omukyala, bba gwe yasuulawo n’amulekera abaana mwenda. Omwana Musitafah Sitankya abadde n’obulwadde bwa aniya ng’okusinziira ku nnyina, Mwajib Nabukeera, essuubi libadde lyamuggwaamu!
Nabukeera, ow’omu Kiwafu zooni e Makindye, gy’atundira amanda yayambiddwa aba lotale y’e Makindye bwe bajjanjabye mutabani we mu ddwaaliro lya Medik Centre e Kawempe.
Pulezidenti wa lotale eno, Sarah Nkonge Muwonge yavumiridde abasajja okukomya okuzaalanga mu bakazi abaana ate ne babasuulawo.
Dr. Edward Kunoonya yasabye Bannayuganda okukomya okulowooza nti buli kirwadde libeera ddogo ne bagaana n’okugenda mu malwaliro.


text:
Bya Paddy Nsobya
Abakozi mu gamu ku makolero amapya agazimbiddwa e Mukono bakaaba olw’okutulugunyizibwa bakama baabwe kwe babatuusaako ne basaba abakola ku nsonga z’abakozi mu disitulikiti okubadduukirira.
Bagamba nti ennaku gye basinze okusanga bwe butaweebwa bbaluwa zibakakasa ku mirimu ekiwa bakama baabwe ebbeetu okubatulugunya n’okubagoba ku mirimu we baagalira kuba gwe batawadde bbaluwa bamwegaana mangu nti ssi mukozi waabwe ate era kiba kizibu okubatwala mu mbuga.
Bagamba nti embeera mwe bakolera ey’okubeera mu bbugumu, okukwata mu mazzi agatali mayonjo agaba gakozeseddwa n’ebirala nayo mbi ekosa obulamu bwabwe.
Basaba libe tteeka nga buli mukozi afunye omulimu bakamaabe bamuwa eby’okwesabika we kyetaagisiza.
Abakozi beemulugunya nti bakama baabwe abamu beeyisa ng’aatemu omukozi bw’abaako ekimusobyeko bamutulugunya okujula okumutta nga bamulanga okubafiiriza, olwo ne banyigirizibwa ne munsasula.
Brian Owere omukozi mu kkolero erimu ekyamutuukako gye buvuddeko takyagaliza mulala. Yaloopye omusango ku poliisi y’e Mbalala nga mukamaawe yamwokya olwejje.
‘Mbadde nkola gwa kuseesa mu kyoto mwe tusaanuusiza ebyuma naye mu June nali nseesaamu, sipanda ya mukama wange n’ensimattukako mu ngalo n’egwa mu kinnya omuli amazzi agookya mwe tuwoleza ebyuma ebibabiridde.
Omukozi mu fakitole emu.
Mukama wange yamboggolera nzikeyo nziggyeyo sipanda ye ne ngaana ng’amazzi gookya. Yanvaako emabega n’ansindikayo nga bw’anvuma nti ndi muddugavu omusiru amazzi ne ganjokya amagulu oluliba ne luyubukako kyokka mukozi munnange n’ansikayo.
Bwe baalaba ng’oluliba ku magulu luyubuseeko ne banteeka mu mmotoka ne bazirusa mu ddwaaliro e Mukono kyokka nnali si nnawona mukama wange n’andagira ndekere awo okugenda mu ddwaaliro okufuna obujjanjabi era ne bangoba ne ku mulimu nga tebandiyiridde olw’obuvune buno.
‘Kati ntuula waka amagulu gannuma ate sirina ssente kwejjanjabisa mponere ddala. Bantegeeza nti banteeka mu yinsuwa yejja okundiyirira kyokka n’omuwendo gwa ssente tebagumbulira ate nazo sizifunanga,’ bwe yagambye.
Omusango yaguloopa ku poliisi y’e Mbalala ku fayiro SD: 19/14/7/2013 kyokka gwakoma awo. Ofiisa wa poliisi eno ataayagadde kumwatuukiriza mannya yagambye nti omusango ogwayingizibwa mu fayiro mukyamu ku kyatuuka ku Owere.
Yagambye nti omusango gwa Owere gwe balina gwa bulagajjavu kyokka ku kyamutuukako eky’okwokebwa, gwandibadde gwa kulumya n’okutuusa obuvune ku muntu.
Owere agamba nti oluvannyuma lwa poliisi y’e Mbalala okugaana okutwala omusango gwe mu maaso kwe kwekubira enduulu mu ofiisi y’akulira abakozi.
Akola ku nsonga z’abakozi mu disitulikiti y’e Mukono, Henry Ssabaganzi yagambye nti wadde Owere talina ndagaano ntongole gye yakola ne bakamaabe emukakasa ng’omukozi, mu kunoonyereza kwe akizudde nti abadde gy’akolera era yeekubidde n’enduulu mu ofiisi y’abakozi ku disitulikiti emuyambe bakamaabe bamuwe obujjanjabi ku magulu ge gawone.


text:
Bya MUKASA KIVUMBI
ABAKULEMBEZE mu Disitulikiti y’e Buikwe beeraliikirivu olw’ekisaddaaka bantu ekigenda mu maaso kye bagamba nti kirabika kyeyongera kugenda mu maaso.
Baalabudde abatuuze mu kitundu n’ebirala ebiriraanyeewo okwegendereza entambula zaabwe n’okulaba nga bamanya entambula z’abaana baabwe beewale okugwa mu butego bw’abakola ettemu ery’ekika ekyo.
Okulabula kuno kwakoleddwa ssentebe wa Disitulikiti y’e Buikwe, Mathias Kigongo bwe yabadde mu lukiiko lwawamu olwategekeddwa Meeya w’ekibuga Lugazi, Asea JB okubaako by’ategeeza abatuuze kw’ebyo ebisobodde okukolebwa mu mwaka oguwedde, ebikyagaanyi n’okusoomezebwa kw’asanze ng’ensisinkano yabadde mu bimuli bya Meeya e Lugazi.
Meeya eyasoose okwogera yategeezezza nti ekimu ku bizibu by’alina mu kiseera kino be bamu ku bakulembeze, bakansala abaali mikwano gye okumwewaggulako olw’obutatuukiriza ebyo bye baali baagala abakolere ng’okubawa ttenda nga tebayise mu mateeka n’agaana nga wano we w’avaawo obuzibu.
ABAZZE BASADDAAKIBWA
1Omukyala eyasalibwako omutwe e Bugoye - Najjembe awaali ekiwuduwudu ne wasangibwaawo ebyawongo.
2 Omwana eyasaddaakibwa e Kabula mu muluka gw’e Kabanga mu ggombolola y’e Najjembe ekiwuduwudu ne kisuulibwa mu bikajjo.
3 Omuvubuka eyasaddaakiddwa e Bulyanteete mu ggombolola y’e Kawolo nga November 30.
4 Omusajja eyasangiddwa e Namataba ng’asaliddwa ebyenda biri bweru.


text:
Ebintu bingi ebireetera abantu okwawukana ng’ebisinga biviira ddala ku nneeyisa.
Okwekuba omugongo nsonga nkulu mu bafumbo, era bwe mutaginogera ddalaga ettira ddala amaka.
Mu pulogulaamu y’Akasaale k’Omukwano ebeerawo buli lwa Ssande ku Bukedde Ttivvi omuba bassenga Halima Namakula, Annet Nandujja wamu ne Kkojja Abbey Kabanda nga bakunnyonyola ku nsonga z’omukwano, Kabanda yagambye nti ekisinga okuleetera abaagalana okwekuba emigongo kiva ku nkolagana entono ebeerawo wakati waabwe omuli obutakkaanya.
Ye Nandujja n’agamba nti olumu obuyiiya mu baagalaana ku sayidi zombi buba butono ng’omuntu akakodyo ke yakozesa nga baakeeraba nga k’akyaliko okumala emyaka. Naye singa buli omu aba muyiiya tewaba kwekuba mugongo.
Yayongeddeko nti abasajja abamu ekibaleetera okukuba bakyala baabwe omugongo kiva ku bucaafu naddala nga bamaze okuzaala, batandika obuteefaako.
Wabula baafundikidde nga bagamba nti ensonga z’okwegatta teziteekeddwa kuba za buli lunaku. Munno bw’ataba mu muudu tomukaka, lwe mujja okunyumirwa.
omukwano.


text:
ABASAJJA be tuyita abaawansi (bakayanda) buli lukya beeyongera okulivvula bakaabasajja ne batuuka n’okusuuzaawo amaka gaabwe ne babatwala mu buzigo gye babasulikira ennenge.
Abasiizi ba cutekisi, abavuzi ba bodaboda, abasiisi ba capati, abapakasi n’abasajja abalala abakola emirimu gya wansi tulabye bangi abaganzizza abakazi abafumbo ate ng’abaami baabwe beesobola mu by’ensimbi.
Nga December 26, Fred Kayongo ow’e Kajjansi nga musuubuzi wa ttaka yakwata lubona maama w’abaana Annet Nakawungu nga basinda omukwano n’omukozi w‘awaka Andrew Galiwango.
Ate gye buvuddeko omusajja ku Kaleerwe yakutte mukazi we n’omusiizi wa cutekisi n’amumugabira.
Kuno kulozaako buloza. Abakazi bangi abeesanze mu mbeera y’okuganza ebbali ate ng’abasajja be baganza baba tebagya mu kiraasi yaabwe.
Embeera eno eva ku ki?
Grace Nammande, omukugu mu kubudaabuda abantu akolera mu Community Effort to Support Children e Bbira - Bulenga agamba nti abasajja be basinga okuvunaanyizibwa ku nsonga eno.
Agamba nti abasajja tebakyalina budde bwe bawa bakyala baabwe n’ab’omu maka gaabwe.
“Abasajja tebakyalina budde bulya, kunywa oba okubeerako n’ab’omu maka gaabwe. Embeera ey’ekika kino buli muntu yandigyagadde era omusajja bw’alemwa okugituukiriza obulungi ekiddirira ye mukazi okunoonyaayo omulala anaagituukiriza, atte ng’abasajja aba wansi baba n’obudde bungi ob
Waliwo abasajja abalemererwa ddala okulabirira bakyala baabwe.Buli mukazi lw’alemwa okufuna by’ayagala ekiddirira kutandika okutunula ebbali okulaba ng’afunayo ayamba. W’amugwiirako ne bw’aba afaanana atya tasuula bubonero.
Amaka okubulamu okuteesa n’okwogeraganya. Okwogeraganya nsonga nkulu nnyo mu maka era bwe kubulawo eno y’embeera eyinza okuddirira. Kyetaagisa abafumbo okwogera ku nsonga zonna ezibanyiga ne balaba engeri y’okuzinogeramu eddagala. Embeera eno bw’ebulamu mu maka bingi ebisoba.
Okwesasuza. Abakazi abamu bakkiririza mu kwesasuza.Bw’amanya nti munne alinayo omukazi omulala ebbali, naye asalawo kwesasuza na kufunayo musajja omulala nga n’oluusi tafuddeeyo ku mbeera ze.
Obutatuukiriza nsonga za mu kitanda. Abasajja bangi abalowooza nti abakazi tebatera kufuna bwagazi nti era eby’okwegatta babikola kusanyusa basajja. Kino si kituufu ku bakazi abamu, era singa omufuna ng’abaddeko n’abasajja abawera, ne yeesanga nga ggwe engeri gy’osambamu akapiira temumatiza, kiba kizibu okukunywererako.
Abasajja kye balina okukola okutaasa embeera eno
Nammande agamba nti bino wammanga bye bimu ku bintu abasajja bye balina okukola.
Muwe abakazi n’abantu b’omu maka gammwe obudde obumala. Agamba nti buli musajja yandibadde afissaawo akadde n’abeerako n’abantu be okumala akaseera.
Muteekeewo embeera ebasobozesa okwogeraganya n’okuba abalambulukufu eri buli omu.Ensonga zonna ezitatambula bulungi mutuule muzoogereko era muzisalire amagezi ng’abafumbo nga tezinnasajjuka.
Ng’abasajja abafumbo mulabe nga mutuukiriza obuvunaanyizibwa bw’amaka gammwe. Buli lw’olemwa okukola ku bizibu by’omukazi manya nti alina okwesalira amagezi.
Ebizibu ebiva mu bakazi okuganza ebbali
Endwadde z’ekikaba. Omukazi okuganza abasajja b’ebbali baba n’emikisa mingi okuwa ekyanya endwadde z’ekikaba omuli ne siriimu.
Abaana ab’ebbali. Omukwano ogw’ekika kino guvaamu n’abaana eb’ebbali ebiseera ebisinga abafuuka ekizibu mu maka.
Obusambattuko mu maka. Omusajja bw’amanya nti mukazi we alina abasajja abalala ebbali tayinza kusirika busirisi. Embeera eddirira ereetawo obusambattuko mu maka oluusi ekigaviirako n’okusasika.


text:
MWEBALE kukuuma kitiibwa kyammwe ng’abafumbo. Amaka agategeera omulamwa n’ekitiibwa ky’obufumbo tegaggwaamu ssanyu mwaka ku mwaka.
Muli mutya baana bange abaasalawo okwerekereza ku lw’obulungi bw’obufumbo. Kikulu okubaako bye weerekereza ne bwe biba birungi bitya bwe biba birina engeri gye bikosaamu obufumbo.
Ne leero waliwo ensonga gye ndaba etakwatiddwa bulungi etuuse okubasuuza obubonero. Emirimu gya ofiisi okugitwalanga eka y’emu ku nsonga etuuse okubaggya ku mulamwa n’okubattira obufumbo.
Mulina ebifo mu maka gammwe we mutuula ne mukwazza emirimu egyandibadde egya ofiisi okumala ebbanga.
Abalala ng’abasomesa mumanyi okwetikka entuumu y’ebitabo ne mubigololera awaka.
Si kibi naye ekizibu ekiri mu kino gy’emirimu okukutwalira ebirowoozo, ebiseera n’amaanyi n’olemwa okutuukiriza obuvunaanyizibwa bwo.
Abasajja baagala nnyo okubudaabudibwa n’okuweebwa obudde buli bbanga. Bw’olemwa okubituukiriza, ebiddirira biyinza obutaba birungi.
Mwewale n’okuddanga awaka n’enkuyanja y’ebirowoozo ebiva ku mirimu. Ne bw’oba olina ebitatambudde bulungi ku mulimu,togifuula nsonga etuuke okukutabula obwongo n’okukulemesa emirimu gy’obufumbo.
Bw’oba olina engeri gy’otabuseemu ne bakama bo ku mulimu oba banno abalala tosalawo musango kuguzza ku munno otuuke n’okumubonereza mu ngeri ezitali zimu.
Njagala okubategeeza nti mulina okwawula amaka n’emirimu bwe muba munoonya essanyu ly’obufumbo n’okukuza obulungi abaana. Akuume!


text:
Bya BASASI BAFFE
OMUMYUKA wa Gavana wa Bbanka enkulu eya Uganda Mw. Louis Kasekende atemezza ku bavubukla okwegatta awamu basobole okuweza ensimbi ezitandika buzinensi.
Mw. Kasekende yagambye nti okwegatta ge maanyi nti era agali awamu ge galuma ennyama n’agamba nti singa abavubuka bava mu nkola ya nnaasiwa mu kange, basobolera ddala okutetenkanyiza awamu n’okwanguwa okufuna ensimbi ez’okwewola.
Yabadde ayogerera mu musomo ogwokubiri ogwa Pakasa ogwategekeddwa kkampuni ya Vision Group efulumya BUKEDDE ogwabadde ku Kampala Parents School e Naggulu ku Lwomukaaga.
Ogwasooka gwaliwo mwaka guwedde nga gwali ku Hotel Africana. “Bbanka zisanze okusoomoozebwa kwa maanyi olwa bizinensi ezisinga wano okubeera ez’ennengerenge nga za bantu ssekinnoomu abeekozesa bokka, oba nga za mwami na mukyala mpozzi n’abaana era nga tezirina bumanyirivu bwonna,” Mw. Kasekende bwe yalaze obwennyamivu.
Abamu ku baasomesezza omuli Andrew Mupuya (ku kkono) akola empapula ne Merab Manige, akola obuugi mu butiko nga bali ne Kabushenga( ku ddyo).
Abantu abeetabye mu Pakasa
Kwe kutegeeza nti bino eby’omuntu ssekinnoomu oba omwami n’omukyala n’abaana, oba wadde abooluganda, abako n’emikwano, nga ku bonna tekuli alina bugeregentanya tebitumbula mulimu.
Yagasseeko nti abasuubuzi bwe beegatta bakola buzinensi ez’omuzinzi ezisobola okunoonya akatale n’okukeetuusaako n’engeri gye bakikolamu kyokka n’agamba nti tebasaanidde kumala geegatta na buli muntu okutuusa omukolo nti abamu bakyamu.
Mw. Kasekende yagambye emirembe n’obutebenkevu egibukadde mu ggwanga lino gisobozesa musigansimbi yenna okussa amaanyi ku mulimu gwe n’agufunamu n’agamba nti Uganda y’emu ku mawanga aganywa mu malala enkizo mu Afrika mu kuba n’byenfuna ebidduka ku misinge egya yiriyiri ate ng’omwaka 2016 we gunaatuukira, nga
n’agamu tegakyasobola kugigoba ne gagikwata.
Micheal Mubiru owa Kyebando Tusobola (kkono) Youth Initiative (bakola manda), Dennis Kasule (owokubiri ku kkono) owa CURAD, Lovin Kobusingye(owookusatu ku ddyo) UIRI Incubatee, Andrew Mupuya(owookubiri ku ddyo) akola empapula n’amabaasa ne Merab Manige(asooka ku ddyo) akola obuusi ne ssupu okuva mu butiko baabaddeyo mu musomo
Omu ku bavubuka abaabadde mu musomo gwa Pakasa ng’abuuza ekibuuzo.
Ng’atuuse ku kussaawo emisingi gy’ebyenfuna Gavumenti ky’etaddeko amaanyi amangi mu myaka etaano egiyise, Mw. Kasekende yagambe nti okuggyako ng’abantu baddiddemu ddala okulima n’okulunda, buli maka ne gaba n’emmere egamala okulya ate endala nnyingi n’efi kka n’etundwa, obwavu busobola okubeera obuzibu okugoba mu nsawo z’abantu.
Akulira Vision Group, Mw. Robert Kabushenga eyabadde akubiriza omusomo guno, yagambye nti olw’omutima gw’okwagala okusitula embeera z’abantu Vision Group gw’erina, kye yava etandikawo emisomo nga gino. Kwe kulabula nti singa abavubuka tebafuna abatemyako na kubazibula maaso ne babaako kye beekolera ekivaamu ensimbi n’amagoba amalala, basobola okufuuka ab’obulabe mu maaso.
Louis Kasekende ne Kabushenga mu musomo gwa Pakasa. Ku ddyo ye Dennis Kasule from CURAD ng’asomesa enkola ya ssente.


text:
Bya HUSSEIN BUKENYA NE DAVID KIBANGA
LEERO (Lwakutaano), oluzannya olwokubiri olwa liigi y’eggwanga eya babinywera (Super League) lwe lutandika n’emipiira mukaaga ku bisaawe ebyenjawulo.
VILLA NNYIIVU
SC Villa, abalina likodi y’okuwangula liigi eno emirundi emingi (16), bakyaza Soana FC e Nakivubo nga banyiivu lwa nsonga bbiri. Bamaze emyaka ebiri nga tebawangula mupiira gusooka mu nzannya za liigi sso ng’era abazannyi mukaaga ku baazannye oluzannya olusooka baabaabulidde.
Sizoni ewedde, Villa yaggulawo oluzannya olwokubiri ne BIDCO ne balemagana 0-0 sso nga ku ntandikwa ya sizoni eno, Villa yalemagana 0-0 ne kyampiyoni KCC.
Wabula Villa yalumba Soana e Kavumba n’egikuba (2-0) ekiwadde Bogere essuubi ly’okubuuka n’obuwanguzi nti kuba abazannyi be bakyekkiririzaamu.
Abawagizi ba Villa balinze okulaba omutendesi Steven Bogere bw’azibye eddibu lya Emma Okwi (Yanga), Godfrey Walusimbi (Gor Mahia), Martin Elungat, Moses Ndaula, Yudah Mugalu ne Hakim Magumba.
EKISAAWE EKIPYA
E Kitende ku lw’e Ntebe, Vipers FC, eya Lawrence Mulindwa, eyali pulezidenti wa FUFA, eggulawo ne Proline Academy eya Mujib Kasule. Guno gwe mupiira gwa liigi ogugenda okusooka ku kisaawe ky’essomero lya St Mary’s Kitende, Vipers gye yazze oluvannyuma lw’akakiiko ka liigi okusiba amaka gaabwe ag’e Buikwe, olw’effujjo ly’abawagizi.
Omutendesi wa Vipers, Edward Golola, agamba nti mu ttiimu ye yayongeddemu abazannyi abato b’asuubira okumegga Proline, “Kirungi okutandikira awaka kuba buli kimu kikwanguyira”, Golola bwe yategeezezza.
KCC ERI MIREMBE E SUDAN
Nga Villa, Vipers, URA FC n’endala, zirinze ensiike zaazo eza liigi, KCC FC, eyakiikiridde Uganda mu ‘CAF Champions League’, erinze ffirimbi yokka okwang’anga El Merriekh eya Sudan.
Omupiira guno gwakuzannyibwa nkya (Lwamukaaga) e Khartoum ekya Sudan era omutendesi wa KCC, George Nsimbe aweze nti bagenda kulwana masajja okulaba nga tebakubwa kibanguyize omupiira gw’okudding’ana ku Lwomukaaga olujja e Namboole.
Nsimbe yagambye nti ne ssita we, Steven Bengo eyagenze nga mulwadde, yassuuse.


text:
ABABBI bayingiridde omutuuze w’e Ndejje Lubugmu ne bamutta ne babba ne ssente ze obukadde busatu n’ekitundu.
Noar Waliggo yattiddwa ne bamulesa abaana 4 n’omugole gw’abadde yaakawasa. Abazigu baamusabye abawe ssente ze yabadde nazo n’agaana kwe kumukuba ejjinja ku mutwe eryamusse.
Muwala wa Waligo ayitibwa Joweria Nakijoba ye yaggulidde ababbi ng’alowooza nti bagenyi naye bwe baayingidde kwe kutandika okukanda kitaabwe ssente.
Baalabye agaanyi okubawa ssente kwe kumukuba ejjinja ne batwala ne ssente obukadde busatu n’ekitundu ne bamuleka ng’aliko kikuba mukono. Yafiiridde mu ddwaaliro e Mulago.


text:
ABANTU abamu ensonga y’okugejja ebamalako emirembe era ebeeraliikiriza olw’endowooza abasinga gye balina nti obunene bulina engeri gye bulemesaamu omuntu okunyumisa ekigwo ky’abakulu.
Dr. James Semakalu owa Devine Medical Centre e Bweyogerere agamba nti obutafaananako ku bantu babulijjo kye balowooza nti okwegatta ke kaboozi.
Agamba nti akaboozi kazingiramu byonna ebikulembera okwegatta wamu n’ebisembayo nga mumaze okwegatta.
Dr. Gerald Byaruhanga owa Tobiah Medical Centre agamba nti kituufu sayizi erina ky’eyamba mukunyumisa omukwano.
Omubiri gw’amasavu n’ebinyamanyama tegusikiriza era y’ensonga lwaki bangi bettanira ab’emibiri emitono oba egy’ekigero.
Semakalu agamba nti abasajja basikirizibwa singa omukyala amweyambulira nga tayiikayiika, era ne ku bakyala bwe kiri.
Bw’atunuulira munne ng’olubuto luyiikayiika kizibu okufuna apetayiti etwala emirimu.
Ate omubiri oguli awamu guyamba ne nnyinigwo okwongera okwekkiririzaamu ate nga kino kikulu nnyo mu kunyumya akaboozi.
Dr. Byaruhanga agamba nti ng’oggyeeko eky’endabika, abantu abanene balina emikisa mingi okuziba emisuwa egitambuza omusaayi ekirwaza puleesa, sukaali, okufuna obuzibu mu mawuggwe, okulwala ekibumba, kkookolo wa nnabaana mu bakazi ne kansa w’obusajja n’endwadde endala.
Ebizibu bino agamba nti birina engeri gye bikosaamu obutereevu obusobozi bw’omuntu okwegatta.
Ssemakalu akkaatiriza nti ensonga yonna ekendeeza amaanyi mu mubiri ereetera obwagazi bw’okwegatta okukendeera.
BY’OLINA OKUKOLA:
Okukendeeza ku mugejjo kujja kukuyamba okwekkiririzaamu ng’olaba omubiri gwo gukusanyusa n’ekinaavaamu kwe kusitula obwagazi mu mubiri.
Omugejjo osobola okugukendeeza ng’okola dduyiro okusala amasavu.
Ekirala, dduyiro ayamba emisuwa okuta ekiyamba omusaayi okutambula obulungi mu buli kanyomero k’omubiri omuli n’ebitundu by’ekyama.
Okulya obulungi naddala emmere ezimba omubiri ate nga tereeta mugejjo nga ebibala n’enva endiirwa eyamba omubiri okuba omulamu obulungi.
Kendeeza okulya ebisiike kuba binafuya omubiri ssaako okuleeta endwadde ezongera okugunafuya.


text:
“SSEBO cayimaani owulidde omukulu ono bw’agamba nti tugende ndabe kye nnyinza okumufunira? Ssente zange zonna emitwalo 12 nzaagala mu bulambalamba awatali kusigalayo wadde ennusu,” omupangisa alayidde.
Twaleka landiroodi ddaboddiira apondoose nga yeetemye okubaako ssente z’awa omupangisa era ng’asabye ne cayimaani bagende bonna abeewo ng’amuwa ssente.
Nga batuuse ewa landiroodi, omukyala ne cayimaani baasigala mu ddiiro misita n’ayitawo ppaka mu kisenge.
Eddakiika zeetooloola nga talabikako kyokka ng’abali mu ddiiro bawulira amaloboozi mu kisenge ng’ag’abantu abayomba. Mu maloboozi ago omukyala yasobola okuwulira ery’omukazi ng’agamba: “Ssente ze nninawo zikola ku bulwadde bwange naawe okimanyi, akubanja mugambe agumiikirizeeko, olimusasula.” Okusinziira ku maloboozi ago, kirabika landiroodi yali yeewola ku mukazi we.
Nga wayise eddakiika ng’asatu nga bwana talabikako, Cayimaani yakolola mu ddoboozi eddene okulaga nti mu ddiiro eriyo abantu. Wano bwana w’afubutukira mu kisenge nga tasalikako musale nga n’okuyomba bw’ayomba: Ssente ndaba oizfunira ku nze, ez’obulwadde onoofuna endala.”
“Bannange munsonyiwe okubamalira ebiseera byammwe, eby’amaka nga nammwe bwe mubimanyi tebiba byangu,” bwatyo landiroodi bwe yeetonze. Yatuula mu ntebe n’asooka okusiriikirira oluvannyuma n’akwasa omukyala omupangisa ebbaasa omwali emitwalo etaano ku 120,000/- ezimubanjibwa.
Ebbaasa cayimaani ye yagisumulula n’ategeeza omukyala: Munno akuwaddeko zino 50,000/- akubuulire ddi lw’alikuwa bbalansi.
Omukyala omupangisa nga bamulaze ssente, yasituka ne yeekunkumula. “Ssebo, jjukira nti bwe nnajja okukusaba enju nakwegayirira nkuwe ssente za myezi ebiri n’ogaanira ddala era n’ossaako n’eky’okunnangira nneme kuzannyira mu mmaali yo, kati no nange eyange tojja kugizannyiramu. Singa wategeera nti eby’ensimbi oluusi biba bizibu wandibadde otunula mu kusaba kwange, ezange zonna nzaagala ku ssaawa eno,” omupangisa alidde obuwuka.
LANDIROODI: Ezisigadde nja kuzikuwa oluvannyuma lwa wiiki emu.
OMUPANGISA: Ebyo by’oliko osaaga, embuga y’eneeramula.
CAYIMAANI: Tukole tuti, endagaano ekolebwe, singa olemererwa okuwa omukyala ssente ze mu bbanga eryo agenda kutwala ekintu ekikalu ekigya mu ssente ze, kw’olwo tewagenda kuba kwewolereza kwonna era bwe kitaliba ki tugenda kujja n’omukwasisa w’amateeka.
OMUKYALA: Mukama wange oyogedde bulungi, nja kugumira ku bulamuzi bwo, wabula kye ntiddemu omukulu oyo asobola okwebuzaabuza oluvannyuma lw’ennaku ezo ne yeefuula atali mu maka.
CAYIMAANI: Anti wuuyo naye awulira, bw’alibulawo ekintu kyonna ekigya mu ssente zo kigenda kutwalibwa oba kisolo oba kintu kya mu nju kasita endagaano agitaddeko omukono.
Omukyala muka landiroodi byonna ebyayogerwanga mu ddiiro yabirumikanga era oluvannyuma yawulikika ng’atema akalali akaagobererwa ebigambo: Anti ssente, banaakutuka.’
Okuva wano cayimaani yaddayo mu maka ge n’omupangisa n’agenda ewuwe nga bw’awera: Ne sifuna ssente zange kw’olwo, oyo omusajja agenda kusula mu kawome alyoke akinnyonnyoke.
Nsalessale wa luvannyuma lwa wiiki landiroodi amalako? Linda ebijja.


text:
Bya SHABAN LUBEGA
Salzburg 3-0 Austria Wien
EYALI kapiteeni wa CranesIbrahim Sekaggya yateebye nga Salzburg ewangula Austria Wien ku wiikendi ekyagiyambye okwesogga empaka za Champions League sizoni ejja.
Sekaggya yabadde azannya mupiira gwa 17sizoni eno mu liigi y'e Austria eyakomekkerezeddwa ku Ssande, era eno ye ggoolo ye esoose.
Wadde Salzburg yasubwa okusitukira mu kikopo kya liigi yenywerezza mu kyokubiri ne yeegatta ku Austria Wien eyakitwala, okukiikirira Austria mu Champions League.
Mu Vietnam Geoffrey Kizito naye yateebye nga Xuan Thanh ewangula Hoang An 1-0 mu liigi.


text:
Essuula 1
1 Ekigambo kya Mukama ekyajjira Koseya mutabani wa Beeri mu mirembe gya Uzziya, Yosamu, Akazi, ne Keezeekiya, bassekabaka ba Yuda, ne mu mirembe gya Yerobowaamu mutabani wa Yowaasi, kabaka wa Isiraeri.
2 Mukama bwe yasooka okwogerera mu Koseya, Mukama n'agamba Koseya nti Genda owase omukazi ow'obwenzi n'abaana ab'obwenzi: kubanga ensi eyenda obwenzi obungi, ng'eva ku Mukama.
3 Awo n'agenda n'awasa Gomeri muwala wa Dibulayimu; n'aba olubuto n'amuzaalira omwana wa bulenzi.
4 Mukama n'amugamba nti Mutuume erinnya lye Yezuleeri; kubanga ekyasigaddeyo ekiseera kitono mpalane omusaayi gwa Yezuleeri ku nnyumba ya Yeeku, era ndikomya obwakabaka obw'ennyumba ya Isiraeri.
5 Awo olulituuka ku lunaku olwo ndimenyera omutego gwa Isiraeri mu kiwonvu kya Yezuleeri.
6 Awo n'aba olubuto nate n'azaala omwana wa buwala. Awo Mukama n'amugamba ati Mututtme erinnya lye Lolukama: kubanga sikyakwatirwa kisa ennyumba ya Isiraeri, mbasonyiwe n'akatono.
7 Naye ndikwatirwa ekisa ennyumba ya Yuda, era ndibalokola ne Mukama Katonda waabwe, so siribalokola na mutego newakubadde ekitala newakubadde olutalo newakubadde embalaasi newakubadde abazeebagadde.
8 Awo bwe yamala okuggya Lolukama ku mabeere, n'aba olubuto n’azaala omwana wa bulenzi.
9 Mukama n'ayogera nti Mumutuume erinnya Lowami: kubanga mmwe temuli bantu bange, nange siriba Katonda wammwe.
10 Era naye omuwendo gw'abaana ba Isiraeri guliba ng'omusenyu ogw'ennyanja ogutayinzika kupimibwa newakubadde okubalibwa; kale olulituuka mu kifo mwe baagambirwa nti Mmwe temuli bantu bange, we baligambirwa nti Mmwe muli baana ba Katonda omulamu.
11 Awo abaana ba Yuda n'abaana ba Isiraeri balikutlslaanyizibwa, era balyerondera omutwe gumu, ne bambuka okuva mu nsi: kubanga olunaku lwa Yezuleeri luliba lukulu.


text:
POLIISI olukuyimiriza neekulagira nti ‘kawunyemu’. Kuwunya mu kuuma ka Muzungu akakuloopa oba onyweddeko oba onyweredde ddala n’otamiira kyokka n’ovuga mmotoka oba pikipiki oba n’otambula butambuzi ng’otagalira mu kkubo okutabula eddembe.
Kuva dda ng’abatamiivu bakwatibwa, kyokka luli baakwatirwanga lwa mwenge kubawunyako, lwa kuvuga oba lwa kubolooga. Kyokka kati guno mulembe gwa ssaayansi wa Kawunyemu. Akuuma akatalina mutamiivu yenna gwe kattira ku liiso anti n’abakulu bwe baba banywedde ne bakawunyamu nabo kabaloopa.
Newankubadde kawunyemu kajja kuba kaamugaso nnyo mu kulwanyisa obutamiivu kyokka kirabika tekannakolerwako mateeka kwe katambulira. Kirabika nga bwe kayiggannya abatamiivu bawaddanga ate era bwe kityo bwe kayigganya n’abo abawunya obuwunyi mu ndeku.
Owa poliisi akakuwunyisaamu y’asalawo nti onywedde oba kikucamudde bukyamuzi oba kyekyo ekyonoonera n’abalala eddembe.
Ate nga okubulawo amateeka amalambulukufu, kawunyemu kw’atambulira nakyo kijja kutabula eddembe. Anti kijja kusikiriza aba poliisi okulya enguzi abatamiivu bateebwe nga baggyiddwako ekyogya mumiro ate abo abawunya obuwunyi mu ndeku kyokka nga tebalina kebavaako banywezebwe nti balujuuju.
So nga kawunyemu ajjidde mu kiseera kituufu ekyokununula eggwanga. Ebiro bino Uganda libalirwa mu mawanga agasinga okubeera n’abatamiivu balujuuju mu nsi yonna. Bwekityo kibadde kyetaagisa okugaziya ku makubo ag’okulwanyisa ettamiiro nga terinnatuusa nsi yaffe kugwa ddalu.
Ettamiiro liyinza okusuula ensi eddalu abantu ne babulako ebyokwekulaakulanya bye bakola wabula ne badda mu kutamiirukuka na kujenguka. Ettamiiro n’abatali batamiivu libatabulira emirembe nabo ne bakosebwa ebikolwa by’omwenge gwe batanywedde.
Bwetyo poliisi bw’eyongera amaanyi mu kulwanyisa abatamiivu, eba esaanidde okwebazibwa. Anti abantu bwe banaalekebwa okugenjuka, abatamiivu ne bavuga ebidduka ne bakola obubenje n’abalala ne bakola entalo mwe battira abantu oba bo bennyini mwe bafiira, embeera ng’eyo y’eyinza okuleetera ensi okugwa eddalu lyennyini ekkankada. Sikulimba.


text:
Bya JOSEPHAT SSEGUYA
OKUNOONYEREZA kulaze nti abawala b’omu Kampala naddala abagenda mu bivvulu ne mu bbaala ssaako abakola mu ofiisi n’abayizi ba yunivasite abamu tebambala buwale bwa munda!
Abawala naddala abatambula ekiro mu bbaala nga bava mu bbaala emu okudda mu ndala basalawo busazi nti leero tetugenda kwambala mpale. Kyokka ekisinga obubi ate ne bagenda ku siteegi ne bazina nga bwe baawula, abalala ne batuula obubi mu bbaala ate nga bambadde obugoye obumpi ow’enjogera embi n’agamba nti, ‘ne bamulisa Kampala.’
Naye omuze guno guvudde wa?
Waliwo abalowooza nti abawala bano baba bamalaaya kyokka tewali kipimo kya bwamalaaya mu Uganda nga ddala tolina nnyo kw’obamanyira.
Waliwo n’abayimbi abaagufuulira ddala omuze ogw’obutayambala mpale n’ekigendererwa ky’okukankanya akabina ku siteegi. Mu bbandi emu emanyiddwa ennyo mulimu abayimbi babiri abakyala abakikola buli kiseera. Era bafuna akadde ku siteegi ne batunuza obubina bwabwe mu bantu ne babukankanya nnyo ng’abantu bwe bafa enseko.
Mu bifaananyi, ono naye yabadde azina ku siteegi emu nga tali mu kawale ka munda.
Abawala abamu mu matendekero aga waggulu mu kibuga Kampala ne Mbarara eby’okwambala empale baabivaako. Bano nno bagamba nti zibookya naye ate weebuuze lwaki bo bokka be zookya.
Abawala abatayambala mpale basinga kuba wakati w’emyaka 20 ne 28.
Waliwo ebbaala ezeegulidde erinnya naddala mu kibangirizi kya bannamakolero n’e Kabalagala ng’abawala kumpi bana ku 10 baba tebali mu mpale. Baba ng’abeeteesezza ne beekwata obufo bw’oku mwanjo. Ne batuula ne basalako ng’ate baleekaana nnyo ne bwe baba batamidde oba nga tebatamidde.
Bwe wabaawo omuyimbi azze abawala bano basituka ne bamugwa mu kifuba n’engeri yonna eraga nti bafa essanyu wano nno abamu we bagambira nti baba baagala kwolesa ku bintu byabwe oba baba tebamanyi nti tebayambadde mpale.
Abawala bano baagala kwefaananyiriza bannaabwe abasasulwa ssente ne bajja mu bbaala nga bambadde buwale bwokka obw’omunda mu bikujjuko ebimu ebimanyiddwa nga ‘Bahamas’ night, ‘bikini night’, ‘ssenga’s night’ ne tabbulu endala ezibaawo mu Kampala ekiro.
Wabula bannannyini bbaala zino be twayogedde nabo beegaanye abawala bano nga bagamba nti bo tebalina tteeka lye bassaawo nti abawala tebalina kwambala mpale era ababikola babikola ku lwabwe.


text:
Bya Luke Kagiri
Kubamu akafaananyi ng'otuuse mu dduuka okugula omunnyo, n'osanga ng'ente eguwunyamu! Oba ovaawo okugenda mu dduuka eddala, olwo n'osanga embwa eziri mu ggobe nga zigobagana!
Eyo y'embeera eri mu bitundu ebimu mu kibuga ky'e Mubende. Ku myaka egisoba mu 30 nga Mubende efuuse Town Council, ebisolo ebitaayaaya mu kibuga okuli embwa, ente n'embuzi ebirundibwa, oyinza okulowooza nti bisinga abantu obungi.
Ebyembi, ebisolo bino, bitandise okuleetera abantu obuzibu, wiiki ewedde waliwo abantu babiri abaalumiddwa embwa!
Ekibuga kino kikulemberwa meeya Kizito Zziwa, ng'ono akutte kisanja kyakubiri. Town Council erimu emiruka mukaaga n'ebyalo 32 nga bino birimu abantu abasukka mu 50,000.
We nnatuukidde mu kibuga kino ng'enkuba efudemba, nga ku Highway stage emirimu gitambulira ddala bulungi.
Ng'oli wano ebiimbe bingi birabika nga bizimbibwa era mmotoka za takisi, bbaasi n'eza buyonjo zonna zitikka abasaabaze okudda e Kampala, Fort Patal, Kasese, Kasambya n'awalala. Obusozi obumanyiddwa ng'obwa Boma Hills obwebunguludde ekibuga kino bulabika bulungi nnyo era waggulu, omuti ogw'ebyafaayo oguyitibwa Nakayima gye gusangibwa.
Ekitundu kino kirimu ebizimbe bingi ebitutumuka era okusinziira abantu abali ku nguudo oyinza okulowoooza nti kino ky'ekitundu ky'ekibuga kyennyini ekya Mubende ekisinga obukulu sso si bwe kiri.
Ku Highway w'otuukira, waliwo abasuubuzi abawerako omuli n'abatunda ebyokulya ku bbaasi, omuli gonja, ennyama enjokye amazzi ne sooda.
Bano no bayising'anya n'embwa, ezeeyagalira ku nguudo, oyinza okulowooza nti ze zikulira ekibuga!
Meeya Kizito Zziwa, agamba nti embwa kibadde kyakusoomoza kinene naye kati bamaze okukigulira eddagala, omusawo w'ebisolo, agenda kuziwa obutwa zonna azitte!
Ekibuga Mubende ku ludda olulala.
Mubende amanyiddwa olw'omuti ogusinzibwa abasamize ogwa Nakayima. Ng'ova ku Highway oyingira enguudo eza Main Street mu kibuga kyennyini, bw'oba otya ente, totawaana, era oyina kunoonya walala gy'oyita. Ku nguudo nga Station Road, Lubanga Road ne Kibaati, embuzi n'ente biniigiinira mu nguudo, era omutambuze oba omuvuzi w'ekidduka ggwe olina okubiviira!
Meeya agamba nti ebisolo bino, baludde nga bagaana abantu okubirundira mu kibuga kyokka beerema nga kati basazeewo babakwaseeko n'omukono ogw'ekyuma.
Embeera eno, Kizito agamba nti era ebawalirizza okupangisa abasajja abakambwe okuva ebweru wa Mubende, balwanyise ebisolo babimale mu kibuga.
Oluguudo lwa Kampala Road - Mubende lubadde lwasimbibwako ebimuli, kyokka byonna embuzi n'ente zibiridde.
Mu kibangirizi ky'ebimuli ekimanyidwa nga Mayor's Garden okumpi ne ofiisi ya RDC, wano abasuubizi nawo balundirawo ebisolo, ng'emisana obisanga ku migwa.
Mubende, kibuga kirabika nga kikula nnyo, yadde ng'obuyonjo bukyagaanyi. Meeya Kizito agamba nti balina embalirira ya bukadde 80 naye ensimbi zino tezibamala kuyonja kibuga.
Agamba nti balina abakozi abasukka mu 30 abayoola kasasiro ne bamutambuliza ku tulakita ne ku loole emu gye balina, naye ensimbi z'emisalaala gyabwe n'ebikozesebwa bazinoonyeza mu kiwato nga mazina.
Moses Ssempa, Town Clerk wa Mubende agamba nti yadde embeera eri etyo naye waliwo entegeka ezikolebwa okugikyusaamu. "Okugeza abasuubuzi bangi babadde balemedde ku nguudo nga ku Highway, kyokka kati tutandise okubaggyako," bw'agamba.
Ssempa agattako nti, obuyumba bungi obwa kiyosiki obubadde bwateekebwawo mu bukyamu buggyiddwaawo ne babufunira awalala gye bunassibwa.
Meeya Kizito Zziwa agamba nti abakinjaagi abaludde nga balaajana olwa lufula, bagenda kubazimbira eyomulembe, basobole okukolera awayonjo. Kino kyakuyamba okukendeeza ku ndwadde z'obujama.
Balandiroodi ab'emputtu abatayagala kuddaabiriza bizimbe nabo ekiseera kituuse batandike okukwatibwa.


text:
Essuula 1
1 Mu mwezi ogw'omunaana, mu mwaka ogw'okubiri ogwa Daliyo, ekigambo kya Mukama kyajja gy'ali Zekkaliya, omwana wa Berekiya, omwana wa Iddo, nnabbi, nga kyogera nti
2 Mukama asunguwalidde nnyo bajjajjammwe.
3 Kyova obagamba nti Bw'ati bw'ayogera Mukama w'eggye nti Mudde gye ndi, bw'ayogera Mukama w'eggye, nange ndidda gye muli, bw'ayogera Mukama.
4 Muleme okuba nga bajjajjammwe bannabbi ab'edda be baagambiranga waggulu nti Bw'ati bw'ayogera Mukama w'eggye nti Kale muve mu makubo gammwe amabi ne mu bikolwa byammwe ebibi; so tebaawulira so tebampuliriza, bw'ayogera Mukama.
5 Bajjajjammwe bali ludda wa? ne bannabbi baba balamu emirembe gyonna?
6 Naye ebigambo byange n'amateeka gange, bye nnalagira abaddu bange, bannabbi, tebyabasanga bajjajjammwe? ne bakyuka ne boogera nti Nga Mukama w'eggye bwe yalowooza okutukola ffe, ng'amakubo gaffe bwe gali n'ebikolwa byaffe nga bwe biri, bw'aryo bwe yatukola.
7 Olunaku olw'amakumi abiri mu nnya, olw'omwezi ogw'ekkumi n'ogumu, gwe mwezi Sebati, mu mwaka ogw'okubiri ogwa Daliyo, ekigambo kya Mukama kyajja eri Zekkaliya, omwana wa Berekiya, omwana wa Iddo, nnabbi, nga kyogera nti
8 Natunula ekiro; era, laba, omuntu nga yeebagadde embalaasi ya lukunyu, era ng'ayimiridde wakati w'emiti emikadasi egyali mu kiwonvu; n'ennyuma we embalaasi, eza lukunyu n'eza kikuusikuusi n'enjeru.
9 Awo ne njogera nti Ai mukama wange, ebyo biki? Malayika eyali ayogera nange n'aŋŋamba nti Naakwolesa ebyo bwe biri.
10 Omuntu eyali ayimiridde wakati w'emikadasi n'addamu n'ayogera nti Ebyo Mukama by'atumye okutambulatambula ku nsi.
11 Ne biddamu malayika wa Mukama eyali ayimiridde wakati w'emikadasi ne byogera nti Tutambuddetambudde ku nsi, era laba, ensi yonna eteredde ewummudde.
12 Malayika wa Mukama n'addamu n'ayogera nti Ai Mukama w'eggye, olituusa wa obutasaasira Yerusaalemi n'ebibuga bya Yuda, bye waakanyiikaalirira emyaka ensanvu?
13 Mukama n'addamu malayika eyali ayogera nange ebigambo ebirungi, ebigambo eby'essanyu.
14 Malayika eyali ayogera nange n'annamba nti Yogerera waggulu ng'ogamba nti Bw'ati bw'ayogera Mukama w'eggye; nkwatiddwa Yerusaalemi ne Sayuuni obuggya, obuggya obungi.
15 N'obusungu obungi nsunguwalidde amawanga abawummula; kubanga nze nnanyiigako katono, bo ne bongera ku kubonaabona okwo.
16 Mukama kyava ayogera bw'ati nti Nkomyewo e Yerusaalemi n'ekisa; ennyumba yange erizimbibwa omwo, bw'ayogera Mukama w'eggye, n'omugwa gulireegebwa ku Yerusaalemi.
17 Yogerera waggulu nate ng'ogamba nti Bw'ati bw'ayogera Mukama w'eggye nti Oliboolyawo ebibuga byange ne byanjaala olw'okulaba ebirungi; oliboolyawo Mukama n'asanyusa Sayuuni, oliboolyawo ne yeeroboza Yerusaalemi.
18 Ne nnyimusa amaaso gange ne ntunula; era, laba, amayembe ana.
19 Ne ŋŋamba malayika eyali ayogera nange nti Ago maki? N'anziramu nti Gano ge mayembe agaasaasaanya Yuda ne Isiraeri ne Yerusaalemi.
20 Mukama n'anjo lesa abaweesi bana.
21 Ne njogera nti Abo bajja kukola ki? N'ayogera nti Gano ge mayembe agaasaasaanya Yuda omuntu n'okuyimusa n'atayimusa mutwe gwe; naye bano bazze okugasaggula, okusuula amayembe g'amawanga agaayimusizanga ejjembe lyabwe ku nsi ya Yuda okugisaasaanya.


text:
Essuula 1
1 Awo Mukama n'akoowoola Musa n'ayogera naye mu weema ey'okusisinkanirangamu ng'agamba nti
2 Yogera n'abaana ba Isiraeri obagambe nti Omuntu yenna ku mmwe bw'awangayo ekitone eri Mukama, munaakiwangayo okukiggya ku nsolo, ku nte ne ku mbuzi.
3 Oba ng'awaayo ekiweebwayo ekyokebwa ku nte, anaawangayo nnume eteriiko bulema: anaagiweerangayo ku muIyango gw'eweema ey'okusisinkanirangamu, alyoke akkirizibwenga mu maaso ga Mukama.
4 Era anaateekanga engalo ze ku mutwe gw'ekiweebwayo ekyokebwa; awo eneemukkiririzibwanga okumutangirira.
5 Awo anattiranga ente mu maaso ga Mukama: n'abaana ba Alooni, bakabona, banaaleetanga omusaayi, era banaamansiranga omusaayi ku kyoto enjuyi zonna ekiri ku mulyango gw'eweema ey'okusisinkanirangamu.
6 Awo anaabaaganga ekiweebwayo ekyokebwa era anaakisalangamu ebitundu byakyo.
7 Awo abaana ba Alooni kabona banaateekanga omuliro ku kyoto, ne batindikira enku ku muliro:
8 awo abaana ba Alooni, bakabona, banaateekateekanga ebifi, omutwe n'amasavu, ku nku eziri ku muliro oguli ku kyoto:
9 naye ebyenda byayo n'amagulu gaayo anaabinaazanga n'amazzi: awo kabona anaayokeranga byonna ku kyoto, okuba ekiweebwayo ekyokebwa ekiweebwayo ekikolebwa n'omuliro, eky'ewumbe edduagi eri Mukama.
10 Era oba ng'awaayo ku kisibo, kwe kugamba nti ku ndiga oba ku mbuzi, okuba ekiweebwayo ekyokebwa; anaawangayo nnume eteriiko bulema.
11 Era anaagittiranga ku luuyi lw'ekyoto olw'obukiika obwa kkono mu maaso ga Mukama: n'abaana ba Alooni, bakabona, banaamansiranga omusaayi gwayo ku kyoto enjuyi zonna.
12 Awo anaagisalangamu ebifi byayo, awamu n'omutwe gwayo n'amasavu gaayo: awo kabona anaabiteekateekanga ku nku eziri ku muliro oguli ku kyoto:
13 naye ebyenda n'amagulu anaabinaazanga n'amazzi: awo kabona anaawangayo yonna, anaagyokeranga ku kyoto: kye kiweebwayo ekyokebwa ekiweebwayo ekikolebwa n'omuliro, eky'evvumbe eddungi eri Mukama.
14 Era oba ng'awaayo eri Mukama ekiweebwayo ekyokebwa eky'ennyonyi, anaawangayo bukaamukuukulu oba amayiba amato.
15 Awo kabona anaakaleetanga eri ekyoto, n'akanyoola omutwe n'agumenyako, n'akookera ku kyoto; n'omusaayi gwako gunaatonnyeranga ku mabbali g'ekyoto:
16 awo anaggyangamu ekisakiro kyako awamu n'empitambi yaakyo, n'akisuula ku mabbali g'ekyoto ku luuyi olw'ebuvanjuba, mu kifo eky'evvu:
17 era anaakayuzanga n'ebiwaawaatiro byako, takasalangamu: awo kabona anaakookeranga ku kyoto, ku nku eziri ku muliro: kye kiweebwayo ekyokebwa, ekiweebwayo ekikolebwa n'omuliro, eky'evvumbe eddungi eri Mukama.


text:
Bya MADINAH NALWANGA
Abatuuze b’e Nabbaale mu ggombolola y’e Nakifuma baaguddemu entiisa omukazi bwe yanyodde omwana we ensigo n’amusiba mu kiveera n’amusuula mu kaabuyonjo.
Kigambibwa nti omuwala Zawedde eyakoze ekikolwa kino abadde akyogera lwatu ng’omwana we Nyanzi bw’atalina kitaawe era nga yasooka n’abulako ku kyalo n’omwana oyo okumala ennaku era oluzzeemu okulabika ebyo ne bituukawo.
Kitaawe wa Zawedde, Isma Muwada yategeezezza nti muwala we yali yamugambako emabega okuzza abaana ewa bakitaabwe kubanga abazzukulu alina bangi ate nga talina ssente zibalabirira.
DPC w’e Naggalama, JB Sserunjogi yategeezezza nti bambega ba poliisi be baamukubidde essimu nti ku kyalo ekyo kuliko omwana eyabadde asuuliddwa mu kaabuyonjo era olwatuuse n’atuukirira Zawedde n’akunyizibwa.
Zawedde yasoose kwegaana byabaddewo kyokka oluvannyuma n’akkiriza nti omwana yamutuze n’amusuula mu kaabuyonjo.
Poliisi y’abazinnyamwoto eyavudde e Bweyogerere yatuuse omwana yafudde dda. Zawedde yagguddwaako omusango gw’obutemu ku fayiro SD:34/03/12/2013.